Udalak Onartu du 'erronka: gazteak' plana - Diario de Noticias de Alava\nUdalak Onartu du 'erronka: gazteak' plana\nGasteizko Udalak gazte plan berria aurkeztu du aste honetan\neunate f. domínguez 12.11.2020 | 00:51\nGazte batzuen irudia Gasteizen. Argazkia: Josu Chavarri\nGASTEIZ – Bide-orri bat izatea Gasteizko gazteek beren bizitza-proiektua hirian garatzerik izan dezaten. Hori da aste honetan onartutako Erronka Gazteak udal gazte planaren helburu nagusia. Hala, aste honetan Gasteizko Udalak gazte plan berria aurkeztu du. Erronka: Gazteak izeneko bide-orria, eta 2020-2021 aldian hiriko gazteria politikak ardazteko balioko duena. "Oraingoan ahalegin berezia egin da estrategia pandemiak ekarritako egoerara moldatzeko. Horretarako, hurrengo ekitaldian bideratu beharreko 32 ekintza identifikatu ditu Udalak, inplikatutako agenteekin eta gazteekin batera", adierazi zuten Gasteizko Udaletik atzo.\nIldo horretatik, Gasteizko Udaleko Gazteria zinegotziak azaldu zuen koronabirusak sortutako inpaktuak errealitate berri bat markatuko duela hiriko gazteengan, eta, beraz, "konponbideak bilatu" behar direla. Miren Fernandez de Landaren hitzetan: "Pandemiaren ondorengo egoera ekonomikoak, lan-merkatuaren bilakaerak eta Covid-19ak hezkuntzaren esparruan izan duen eraginak errealitate berri bat ekarri digute, zeinari hiriko gazteek aurre egin beharko baitiote. Irtenbideak eskaini behar dizkiegu. Diagnostiko bat dugu, eta 30 ekintzatik gora garatzeko, hau da, lan asko dugu aurretik. Baina ziur gaude krisi honetatik ateratzeko modua berritzailea izango dela, partaidetza bidezkoa, zeharkakoa, eta Gasteizko gazteek gidatua". Gainera, zinegotziak berregituratzen ari diren plan berriak ere azaldu zituen; izan ere, koronabirusak planak eta udalak aurten aurreikusita zuen agendaren zati bat nahastu ditu. "2020an V. Gazte Plana diseina-tzekotan ziren, hiru urterako, baina COVID-19aren agerpenak estrategiaren norabidea aldatzea ekarri du. Erantzun urgentea eman behar zen, eta malgutasunez eta azkar jokatu dugu", erantsi zuen. Hori dela eta, Gasteizko Udaleko Gazteria Zerbitzuarentzat gazte plan berri hau lantzea "lehentasunezko lana" izan da osasun krisialdiaren hasieratik. Diseinu horretan, udal teknikariez gain, elkarteetako agenteek eta ordezkari politikoek hartu dute parte. Ahalegin bateratu horren emaitza da Erronka: Gazteak izeneko gazte plan berezia. "Garapen iraunkorreko helburuak gogoan", 32 ekintza jasotzen ditu, hamahiru arlotan banatuta, besteak beste, enplegua, etxebizitza, prestakuntza, osasuna, ekitatea, sorkuntza, mugikortasuna edo euskara. Denboran mugatutako plana da, malgutasun handikoa eta beharrei egokitua. Erronka: Gazteak planak urtebeteko indarraldia izango du, 2020ko amaieratik 2021 bukatu arte. "Hartara, errazago moldatu ahalko da etengabeko aldaketez eta ziurgabetasunez betetako egoera honetara, unean-unekoa, arina eta malgua izatea baita helburua", ondorioztatu zuten Gasteizko Udaletik.\n'Hazia 23' programa babestu dute Gasteizen.\nEH Bilduk poliziaren jarrera gaitzetsi du.\nEusko Jaurlaritzak, Foru Aldundiak eta Udalak bat egin dute euskararen erabilera indartzeko.\nLas jornadas de patrimonio reunieron a 387 participantes\nNøgen: "Lehen momentutik argi genuen hau zela bigarren diskoa ateratzeko urtea"\nArranca este lunes el juicio con jurado por el crimen machista de Lantarón


Konpartsako irudiak Ziudadelako Arma Aretoan ikusgai egonen dira uztailaren 14ra arte, asteazkenarekin | Ayuntamiento de Pamplona\nKonpartsako irudiak Ziudadelako Arma Aretoan ikusgai egonen dira uztailaren 14ra arte, asteazkenarekin\nZiudadelako erakusketa-aretoak astelehenetan itxita egon ohi dira, baina gaur goizez eta arratsaldez zabalik egonen dira\n2021ko Uztaila 12a\nIruñeko erraldoien eta buruhandien konpartsaren 25 irudiak Ziudadelako Arma Aretoan ikusgai daude datorren uztailaren 14ra arte (asteazkena), 11:30etik 13:30era eta 18:30etik 20:30era. Pandemiaren murrizketen ondorioz aurten bigarren urtez ezin direnez hiriko kaleetan barna ibili uztailaren 6tik 14ra, Iruñeko Udalak ekimen hau abiatu du jaien egunak izan beharko luketen hauetan txikienek aukera izan dezaten konpartsa gertutik ikusteko eta irudiekin argazkiak ateratzeko, betiere indarrean diren osasun-neurriak bermatzen dituen ingurune batean.\nUztailaren 6az geroztik ikusgai daude, doan, Ziudadelako Arma Aretoaren beheko solairuan konpartsa osatzen duten zortzi erraldoi, bost buruhandi, sei kiliki eta sei zaldikoak. Aretoa segurua izateko behar diren neurriak hartu dira. Sarbide-kontrola ezarri da, eta 30 lagun baino ezin dira egon aldi berean barruan. Horrez gain, irudiak babesteko zinta-hesiak paratu dira jendeak ukitu ez ditzan. Hala ere, nahi duenak irudiekin argazkiak ateratzeko aukera du.\nLehen egunetan Ziudadelan bisitari gehien izan dituen erakusketetako bat izan da, eta une batzuetan, noizean behin, kanpoan jende asko pilatzearen ondorioz sarbide-kontrolean itxaron beharreko denbora handitu da. Erakusketak ikusmin handia sortuko zuela aintzat hartuta, Iruñeko Udalak aldez aurretik Ziudadelako aretoen ohiko ordutegia aldatu zuen, eta igande arratsaldean eta jaiegunean zabalik egon zen, baita gaur (astelehena) ere, normalean Ziudadelako erakusketa-guneak astelehenetan itxita egon ohi badira ere.\nKonpartsa, uda honetan Ziudadelan ere arituko da\nEgun hauetan Arma Aretoan dagoen erakusketaz gain, konpartsak udarako antolatu dituen lau erakustaldi-jardunaldietan ‘Erraldoien dantza’ ikuskizuna ikusteko aukera egonen da. Aurreneko bi egunetan gonbidapen guztiak agortu ziren, baina beste bi aukera gehiago egonen dira erraldoi, buruhandi, zaldiko eta kilikiekin gozatzeko: uztailaren 28an eta irailaren 4an. Uztailaren 28ko (asteazkena) hiru emanaldiak 18:30, 19:30 eta 20:30ean izanen dira. Gonbidapenak www.pamplonaescultura.es webgunean lortzen ahalko dira, uztailaren 15eko (ostirala) 12:00etatik aurrera. Irailaren 4an (igandea), ‘Erraldoien dantza’ ikuskizunaren zazpi emanaldi izanen dira, 10:00, 11:00, 12:00 eta 13:00etan, eta 18:30, 19:30 eta 20:30ean. Emanaldi horietarako gonbidapenak abuztuaren 20ko 12:00etatik aurrera hartzen ahalko dira.\n‘Erraldoien dantza’ ikuskizunean pakete misteriotsu bat iristen da Xabierren eskuetara. Aitonak bidali dio, irudi bitxi batzuk eta gutun bat erantsita. Gutunean, Xabierren aitonak konpartsari lotutako bizipenak eta esperientziak kontatzen dizkio bilobari. Oholtza gainean, dantza koloretsuak ikusita, Xabierrek bere eginen du Iruñeko Udalaren Erraldoien eta Buruhandien Konpartsak sortzen duen ilusioa.\nZiudadelak sanferminak gogoratzen jarraituko du uda osoan\nZiudadelako erakusketa-aretoak udan sanferminei buruzko erakusketa-gune handi bilakatuko dira, lau erakusketarekin, zeinetan ikusgai egonen baitira Iruñeko Udalaren arte garaikidearen bildumako 27 egileren obrak, tokiko 57 artistek apropos sortutako 57 obra, Nafarroako hainbat diseinatzailek ospatu ezin diren festa batzuetarako pentsatutako 44 kartel eta ikus-entzunezkoen 3 proiekzio. Horrela, uztailaren 2tik irailaren 12ra bitarte, Mistoen eraikinean ‘Imajinatutako sanferminak’ egonen da ikusgai, Bolborategian, ‘2020-2021 Dantzatu ez genuen urteak. Ospatu ezin izan zen festa baterako kartelak’, Labean, ‘Begiradak… Irudipenak… Zirrarak…’ erakusketa, eta amaitzeko, Arma Aretoko lehen solairuan ‘Egurra tristurari. Parerik gabeko festa baten oroigarriak’ izanen dugu ikusgai.\nSanferminen inguruko erakusketa-proposamen hau Iruñeko Udalak antolatutako ‘Biba Iruña bizirik!’ programaren barruan dago, eta 400 kultur-jardueratik gora eskaintzen ditu, udako egun guztietarako proposamenekin. Ziudadelako aretoen bisita-ordutegia uztailaren 14tik aurrera honako hau da: asteartetik larunbatera, 11:30etik 13:30era eta 18:30etik 20:30era, eta igande eta jaiegunetan, 11:30etik 13:30era.


Bermeoko Gazteentzako Informazio Zerbitzua: Gazte-txartel barria doan izango da eta deskontuez ganera, aterpekide-txartel modura be erabili ahalko da munduan barrena\nGazte-txartel barria doan izango da eta deskontuez ganera, aterpekide-txartel modura be erabili ahalko da munduan barrena\nGazte Txartelak, Eusko Jaurlaritzaren gazteentzako agiriak, doako bidaiako laguntza-asegurua izango dau aurrerantzean, eta mundu osoan baliogarria izango da.\nTxartel barria doan izango da eta deskontuez ganera, aterpekide-txartel modura balioko dau munduan zehar banatuta dagozan 4.000 instalazinoetan. Holan, gazteek nazinoarteko sareko edozein aterpetan hartu ahalko dabe ostatu.\nGaur egun 70.000 gaztek daukie Gazte-txartela. Europan homologatuta dagoan gazteentzako euskal agiri bakarra da Gazte Txartela, eta Europako Gazte Agirien (EYCA/European Youth Card Association) Alkartearen barruan dago.\nEusko Jaurlaritzak laster beste 300.000 txartel bialduko deutsiez Euskal Autonomia Erkidegoan (EAE) erroldatuta dagozan 14 eta 29 urte bitarteko gazteei.\nTxartel barria inklusiboa —aniztasuna eta baztertutako taldeak kontuan hartuko dauz— eta jasangarria be izango da.\nGazte-txartela eskuratzeko nahikoa da 14-29 urte izatea (30 urte betetzean bajan emango jako urteak betetzen dauzan hilabetea amaitu eta batera) eta Euskadin erroldatuta egotea, nahiz eta beste autonomia-erkidego batetik edo atzerritik etorria izan.\nGazte-txartelaren eta ISICaren (Ikaslearen Nazioarteko Txartela) arteko desbardintasunak:\n✓ ISIC txartela eukiteko, derrigorrez izan behar da unibertsitateko ikaslea, erdi-mailako ikasketena edo eskola ofizialetakoa; hori frogatuko dauan egiaztagiria behar da. Gazte-txartela eukiteko, barriz, ez da beharrezkoa ikaslea izatea, nahikoa da 14 eta 29 urte bitarteko adina izatea.\n✓ Gazte-txartelaren epea 30 urte artekoa da, ISICena urte betekoa.\n✓ Gazte-txartela Europarako txartela da. ISICek, barriz, mundu osoko herrialdeetan balio dau.\n✓ Europan, orokorrean, Gazte-txartela zabalduago dago.


Lan Formakuntza | Troka Abentura\nPrograma honen bitartez turismo aktibo arloko lan-munduan murgildu nahi duten gazteei ezagutza teoriko-praktikoa eskeini nahi diegu. Programa hau TAFAD, Natura Inguruneko Gorputz eta Kirol Ekintzen Gidaritza, Kirol Teknikaria, etab.eko heziketa lantzen duten formakuntza zentroei zuzendua dago. Aktibitate hauen bitartez beren ikasleek sektorea hobeto ezagutzeko aukera dute eta honek beren etorkizuneko lan mundurako sarreran lagungarria izan daiteke. Eskeintzen diren aktibitate guztiak hasieratik bukaerara azaltzen dira, muntaia eta desmuntaia, segurtasun-faktoreak, bezeroarekiko arreta, etb.\nHonez gain, Troka Abenturan formakuntza hauetako ikasleak lan praktikak egiten onartzen ditugu.\nJardunaldi erdi batetik zenbait egunetara\nBainu jantzia, eskuohiala, sandaliak itxiak edo busti daitezkeen oinetakoak..\nBetaurrekoak, tutua, aletak eta neoprenoa edo likra meteorologiaren arabera.\nTaulak, neoprenoak edo likrak.\nAktibitate honek abilezia, sormena eta elkarlanera bideratutako jolas desberdinak batzen ditu. Proba desberdinek oso denpora ona pasatzea eragingo dute grabitatea garaitu, oreka, punteria eta komunikazioa hobetzen dituzun bitartean. Gazteentzako “team building-a”.\nPiragua, pala, txalekoak, eta meteorologiaren araberako arropa (neoprenoa, likra edo xira).\nSurf taula, kaskoa eta neoprenoa.\nIrristatu zaitez eta sentitu ezazu gure Gorlizeko basean daukagun tirolinan hegaz egitearen sentsazioa. Arnes integralaren, poleen eta kablearen laguntzaz jeitsi ezazu gure dorrearen goikaldetik. Ausartzen al zara? Abentura Bilbotik hurbil.\nArnesa, kaskoa eta polea.\nMeteorologiari egokitutako kirol arropa erosoa eta zapatilak.\nSentitu ezazu gidatzearen emozioa pedalak dituzten gure karts-ekin. Zure hanken indarra erabiliko duzu pedalen bitartez aurrera egiteko eta zure trebezia eskuekin bolantea manejatzeko ibilbidea bukatu arte. Eskola abenturanitza.\nKarts-a eta kaskoa.\nHorma bertikal batetik jeitsi eta abenturari bat bezala sentitu. Segurtasun materialez eta begiraleengaitik lagunduta, topera disfrutatu ahal izango duzu modu seguru eta dibertigarrienean. Turismo aktiboa Euskal Kostaldean, Urduliz-en.\nMeteorologiari egokitutako arropa eta kirol zapatilak.\nMeteorologiari egokitutako kirol arropa erosoa.


Alderdiak, sindikatuak eta bestelako eragileak, presoen alde Arrasaten - GARA\nHainbat alderdi politikok, sindikatuk eta eragile askok bat egin dute, ekainaren 9rako Arrasaten antolatu duten Elkartasun Egunean egingo duten manifestazioarekin. Herritarrei parte hartzera deitu dieten alderdien artean daude Batasuna, EAE-ANV, EB, EA, Aralar eta Zutik.\nElkartasun Eguna euskal preso politiko eta iheslariak Euskal Herrira ekartzeko beren eskubideak errespeta ditzatela aldarrikatzeko herritarren topagune Portaloirak antolatu du beste behin, urte guztian euren helburua erdiesteko egin ohi dituzten ekimenei jarraiki. Atzo egindako agerraldian gogorarazi zutenez, Arrasateko bizilagunek hainbatetan eskatu dute preso politikoen eskubideak errespetetatzeko, eta horretarako hainbat ekimen egin dituzte: «Ion Agirreren askatasuna eskatzeko egindako manifestazio erraldoiak, iazko maiatzeko azken ostiralean preso politikoen eskubide guztiak errespetatzeko eta Ionen askatasuna eskatzeko egindako lanuzteak, herriko hainbat taldek Ibaetako dokumentuari emandako atxikimendua...».\nEskeak eske, ordea, egoerak okerrera egin duela nabarmendu zuten. «Ion Agirre Espainiar eta Frantziar estatuen espetxe politikaren argazkia dugu. 62 urterekin 26 urte bete ditu espetxean aurten, gaixo larri egon arren ez diote 92. artikulua aplikatu eta orain beste 4 urtez eduki nahi dute espetxean, zigorra betea izan arren», azaldu zuten. Agirreren kasuarekin batera, egun indarrena dagoen espetxe politika ankerraren adibide jarri zituzten Iosu Urikaetxeberria -92. artikulua ukatzen diote- Jose Ignacio Gaztañaga -iaz zigorra bete zuen arren, beste 13 urtez eduki nahi dute espetxean- Xabier Urizar eta Jesus Mari Zabarte -zigorraren hiru laurdenak beteta izan arren espetxean mantentzen dituzte- eta ehunka kilometrora espetxeratu dituzten eta eskubideak ukatzen dizkieten Arrasateko gainerako presoak ere.\nHoriek hala, Estatu espainolari eta frantserari, besteren artean, larri gaixoturik dauden presoak eta zigorra beteta duten presoak aska ditzatela eta euskal preso politiko guztiak, eskubide guztien jabe, Euskal Herrira ekar ditzatela eskatu diete.\nHain zuzen ere, eskaera horiek bete daitezen aldarrikatzeko Elkartasun Egunean egingo duten manifestazio isilean parte hartzera deitu diete arrasatear guztiei.


Zozketa: Irabazi Gariren kontzerturako bina sarrera - Aia orio - Karkara.eus\nZozketa: Irabazi Gariren kontzerturako bina sarrera\nKarkara 2019-10-14 11:47\nGari & Maldanbera taldearen kontzerturako bi lagunentzako bina sarrera zozketatuko ditugu KARKARAKO laguntzaileen artean.\nGari & Maldanbera taldearen kontzertua izango da ostiralean Orioko Kultur Etxean, eta KARKARAk bi lagunentzat bina sarrera zozkatuko ditu laguntzaileen artean. Zozketan parte hartzeko hurrengo galderari erantzun beharko diote KARKARAKO laguntzaileek:\nZein talderekin egin zen ezagun Gari abeslaria?\nLaguntzailea bazara eta parte hartu nahi baduzu, idatzi "sarrerak nahi ditut" eta erantzun zuzena, karkara@karkara.eus e-postara edo bidali Whatsapp bat 688 85 73 05 mugikor zenbakira. Irabazleen izenak asteazkenean jakinaraziko ditugu.


KONTZERTUAK ‘3 JUEVES EN LAPSO ENTRE LAS ARTES’ – PamplonaEsCultura\nIKUSI KONTZERTUETAREN PROGRAMA\nZiudadelako Bolborategia aretoak José Carlos Díaz de Cerio artistaren LAPSO erakusketaren barruan “3 jueves en LAPSO entre las artes” kontzertu zikloa hartzen du, 2022ko urtarrilaren 13, 20 eta 27an, 19:00etan. Kontzertuak sarrera librea izango dira aforoa bete arte eta ordu erdiko iraupena izango dute gutxi gorabehera. Musika garaikidea eta abangoardiakoa ezinbestekoa den hiru kontzertu dira. Lan bisuala eta musikala hainbat autoreren mikroipuinen funtsezkoetatik hasita hiru nafar egileren poesiaren sakonera arteko testuen irakurketarekin batera joango da: Francisco Javier Irazoki, Hasier Larretxea eta Alfonso Pascal. Musika-interpretazioa Nafarroako Goi Mailako Musika Kontserbatorioko Ganbera Musika Ikasgelako eta Saxofoi Ikasgelako ikasleek egiten dute.\nZikloko bigarren kontzertuan, Ángel Soria CSMNko saxofoi irakasleak parte hartzen du. Musika-aukerak Ligeti, Pablo, Arnold, Hermosa, Brotons eta Posadas bezalako egile anitzak biltzen ditu, ganbera-errepertorioko aukeraketa zainduarekin.\nZiudadelako Bolborategi aretoan José Carlos Díaz de Cerio artistaren LAPSO erakusketa dago, 2021eko abenduaren 22tik 2022ko otsailaren 6ra.\nDenbora tarte batek, kasu batzuetan hamabi urte baino gehiagokoa eta beste batzuetan egun gutxikoa, lotzen ditu erakusketa honetako lanak, bai gauzatzeko daten arteko distantziagatik, bai garatzen duten ideiaren kontzepzioagatik. Bere lanetan zehar egindako bidaia bat da, bere lehen Euritmia erakusketatik bere ekoizpen berrienera arte: olio-pinturak, paperak eta konposizio bolumetrikoak, gehienak azken bi urteetan egindakoak. Harmonia, oreka, erritmoa eta ordena beti dakartzan elementuak dira.\nZiudadelako Bolborategian egonen da ikusgai gaurtik aurrera José Carlos Díaz de Cerio artistaren ‘Lapsus’ erakusketa. Izenburuak aipamena egiten dio obra batzuk eta besteak bereizten dituen distantziari, dela ekoizpen daten arteko distantziagatik, dela garatzen duten ideiaren ikuskeragatik.


Txinako Erabilerarako Maskara Inprimatzeko Fabrika eta hornitzaileekin | Sandro\nErabili eta botatzeko maskara\nErabili eta botatzeko Haur Maskara\nErabilerarako isolatzeko bata\nErabili eta botatzeko Haur Maskara Inprimatzearekin\nInfragorrien termometro elektronikoa\nErabili eta botatzeko haurren maskara\nTanta, hautsa eta bestelako partikula kaltegarriak modu eraginkorrean ekiditeko erabiltzen da\nProduktuaren materiala Kanpoko geruza loditu gabea da, bigarren geruza urtzen da eta barruko geruza larruazaleko ehuna da.\nItem zk. EP-002\nProduktuaren kolorea Hainbat eredu daude eskuragarri\nProduktuaren tamaina Haurren tamaina\nZiurtapena CE / PROBA TXOSTENA\nProduktuaren ezaugarria Larruazala errespetatzen duena, Transpiragarria, Tantak eragotzi, Iragazketa eraginkorra, Belarriko uhal erosoak, Sudur hezurrean egokituta, 3 babes geruza, Urtutako oihala barne.\nProduktuen aplikazioa Erabilera zibilliarra, iragazgaitza, birusa gelditzea\nBarruko paketatzea 50pcS kutxa bakarrean 40box / ctn\nKartoi Nagusiaren Pisua 14,5 / ctn\nEntrega epea 5-7 eguneko epean.\nLeku ordena Ongi etorri kontsulta bidaltzeko, gure helbide elektronikoa hau da: salmenta@sandrotrade.com , telefonoa eta WhatsApp: +00 861 526 797 0096.\nLogotipo pertsonalizatua eta paketea Onartua. Zure eredua edo logotipoa maskara gainean egin ditzakegu, gainera pakete kutxa zure diseinuarekin pertsonaliza dezakegu.\nLagina Lagina eskuragarri, laginaren kostua $ 80 da bidalketa kostua barne.\nArreta 1. Maskara garaiz ordezkatu behar da, ez da gomendatzen epe luzerako erabiltzeko2. Hau janztean egokitzapen okerraren edo kontrako erreakzioren bat izanez gero, erabiltzeari uztea gomendatzen da4. Biltegiratu leku lehor eta aireztatu batean, sute eta sukoietatik kanpo.\nEnpresaren profila Yiwu Sandro Trade Co., Ltd 2008an sortu zen 5 miloi milioi RMB baino gehiagoko kapital erregistratuarekin. Konpainiak 1000 metro karratu ditu bulegoko eremua, 2.000 metro karratu baino gehiago biltegiratzeko eta 100 langiletik gora dauden langileek. Konpainiak batez ere nazioarteko merkataritza eta e-merkataritza negozioetan dihardu. Sortu zenetik, konpainia pertsonenganako norabidean, bi norabidetan irabazi-irabazi, lehia librean, taldeko kulturaren konfiantzari, lan gogorrari, irabazi-irabazteko egoerari, esker oneko printzipioari eutsi dio, bezeroari zuzendutakoa azpimarratzen du. kontzeptua, "Txinako merkataritza zerbitzu profesionalen konpainia profesional bihurtzeko konpromisoa" hartuta.\nAurreko: Infragorrien termometro elektronikoa\nHurrengoa: Erabilerarako isolatzeko bata\nLIP HIZKUNTZA MASKARA\nKotoizko Maskara, Mediku Aurpegi Maskara, Maskara kirurgikoa, Kn95 Aurpegia, Oihal Maskara, Maskara,


Martxoak 4: zaintzetako langileak grebara - sindicato ESK sindikatua\n2021 martxoak 03\nESK sindikatua Bilbon, Donostian eta Gasteizen mobiliazioak deitu ditu Zaintza Greba egunaren deialdi barnean.\nESK sindikatua Bilbon, Donostian eta Gasteizen mobiliazioak deitu ditu Zaintza Greba egunaren deialdi barnean..\nBilbo 10:30 Nicolas Alkorta (Zabalburu)\nDonostia 10:30 Injentearen Kalea\nGasteiz 10:30 San Prudencio Kalea (IFBS)\nMobilizazio hauen ostean ESK greba babesten duten beste eragile sozial zein sindikalekiin deitutako mobilizazio bateratuetara bilduko da.\nMartxoak 4 zaintzetako langileak grebara\nJoan den urtarrilaren 26an, zaintza profesionalizatuen sektoreetako langileok aurrerapauso handi bat eman genuen. Urtarrilaren 26ko grebak eta mobilizazioek bizitzaren zentraltasuna eta gure bizitzan zehar guztiok behar ditugun zaintzak bermatzeko lan egiten dugun pertsonen, gehienak emakumeak, errekonozimendua jarri zuen mahai gainean.\nNahiz eta pandemiak, deitutako sektoreen kohesio faltak eta ezarritako gutxiengo zerbitzuek oso egoera zaila eragin, ESK-k uste du urtarrilaren 26ko greba aurrerapauso sendo bat izan zela. Alegia, Zaintza-sistema publiko eta integral bat lortzeko mugimendua eraikitzen jarraitzeko oinarri sendoa, langileak aitortuak izateko eta duintasun-baldintzetan lan egiteko.\nGrebara deitutako sektoreak\nOinarri horretatik, hasitako bidetik jarraitu behar dugu. 2021eko Martxoaren 4an, zaintza profesionalizatuen sektoreetako langileok grebarako eta mobilizaziorako deituta gaude berriro. LAB, ELA eta CCOO sindikatuekin adostutako mugimendu batean, ESK sindikatuak 24 orduko greba legala deitu du honako azpisektore hauetan:\nGizarte-zerbitzu publikoak eta pribatuak\nDesgaitasuna duten Pertsonei Laguntzeko Zentroak\nEsku-hartze Sozialeko eta Aisialdi Hezitzaileko Sektoreak\nLan-sektore horietako langileok grebara deituta gaude berriro. ESK sindikatuak grebarekin lortu nahi dituen helburuak oso argiak dira:\nZaintza Sistema Publiko bat sortzeko borroka egitea, 10.000 lanpostu eragingo lituzkeena.\nZaintzako zerbitzu eta baliabideen kudeaketa publikoa.\nSektoreko langileen lan-baldintzak duintzea.\nLan egiten dugun zentro eta zerbitzuen garapen eta duintzea.\nOsasuna eta segurtasuna gure lanpostuetan.\nZaintzako langileen artean, sektore bat dago bereziki prekarizatua dagoena: etxeko langileak. Uste dugu ez dagoela baldintzarik lankide horiei grebekin bat egin dezaten eskatzeko, baina ezin da ulertu borroka hau etxeko langileak gizarte-segurantzako erregimen orokorrarekin eta langileen eskubide guztiekin parekatzea defendatu gabe.\nMartxoaren 4an, zaintzako langileak grebara goaz!!\nESK sindikatua Bilbon, Donostian eta Gasteizen mobiliazioak deitu ditu Zaintza Greba egunaren deialdi barnean. Irakurri\n2021eko martxoaren 4an, zaintza profesionalizatuen sektoreetako langileok grebarako eta mobilizaziorako deituta gaude berriro. Irakurri\nUrtarrila mobilizazio ugarirekin bukatuko da, Eusko Jaurlaritza, Arabako, Bizkaiko eta Gipuzkoako aldundiak eta hainbat udal zuzenean interpelatzeko, egiten ari diren…\tIrakurri\nUrtarrilaren 26an, zaintzaren sektore profesionalizatuetako langileok grebara goaz, gure lan-baldintzak hobetzeko eta pribatizazioen aurka egiteko. Irakurri\n22 hildako + 1


2019ko Hauteskunde Orokorrak: Kanpaina ekitaldiak Euskadin, apirilaren 24an | EITB Hauteskunde Orokorrak\nKanpainaren 13. eguna\n'Inboluzioa saihesten eta Vox gelditzen duena' Sanchez dela esan du Elorzak\n"Ekoizleak babesteko prezio bat ezartzea" defendatu du EPk. Trenbideen transferentzia eskatu du EAJk. Estatuaren "erasoak" gelditu nahi ditu EH Bilduk. Sanchezi Otegirekin ez itauntzea eskatu dio PPk.\nOdon Elorza. Irudia: EiTB.\n'Preso politikorik gabeko gizarteen eraikuntzan' aurrera egin nahi du EH Bilduk\nPP: 'Ortuzarrek eta Otegik ministro izan nahi dute, independentzia lortzeko'\nElkarrekin Podemosek EAJren 'bi abiadurako' Euskal Herria kritikatu du\nOtegi: 'Ez gaituzte Madrilen nahi eta ahal duten guztia egingo dute egon ez gaitezen'\nEuskal gizartearen balioak Madrilera eraman nahi ditu Elkarrekin Podemosek\nEAJk Irun-Brinkola aldiriko trenbidearen transferentzia eskatu du\nOdón Elorzak joko zikina aurpegiratu dio Casadori eztabaidan Egiguren aipatzeagatik\nAraban jokoan dagoen eserlekua Marotori kentzeko boza eskatu du EH Bilduk\nEH Bildurekin akordiorik ez lortzeko konpromisoa berretsi du PPk Irunen\nRecortes Cero-Grupo Verdek murrizketa sozialekin bukatu nahi du\nRafa Sainz de Rozas Kongresurako Elkarrekin Podemosen Gipuzkoako zerrendaburuak "ekoizle txikiak eta ertainak babesteko gutxieneko salneurri bat legez ezartzea" proposatu du, eta "Madrilera gure lurraldeko baloreen onena eramatea" aldarrikatu du.\nOrdizian (Gipuzkoa) egindako ekitaldian, Artzain Egunean, "bizitzaren jasangarritasuna mantendu nahi duen eta tradizioa eta indar ekonomikoa batu nahi dituen herri baten pertsonalitatea" defendatu du Sainz de Rozasek, "etorkizunera begira, globalizazioen, ekonomiaren prekarizazioaren aurrean eta gure izateko modua galtzea nahi duen uniformetasunaren aurrean".\nTolosan egindako ekitaldi batean Isabel Salud Ezker Anitzako koordinatzaileak esan duenez, Elkarrekin Podemos "justizia eta berdintasun handiagoko gizarte baterako aldaketa errealaren bermea da gure herrialdean", baita PSOEk "kanpainaz kanpaina egiten dituen eta gero paperean geratzen diren promes horiek guztiak betetzeko bermea" ere.\nHerritarrak "bidegurutze" baten aurrean daudela esan du Saludek, eta bide batek "eskuin muturreko bloke batek gobernatzera" eraman gaitzake, "gure herrialdea lau urtez atzera egitera eramango gaituena, konkista sozial asko galtzera eta, beraz, berdintasun gutxiagoko gizarte batera".\nJoseba Agirretxea Kongresurako EAJren Gipuzkoako hautagaiak euskal trenbide sarea "osatu" ahal izatea aldarrikatu du, eta "euskal erakundeen eskuetan" egitea.\nBeasaingo (Gipuzkoa) Renferen geltokian egindako ekitaldian, Agirretxeak "Gipuzkoa iparraldetik hegoaldera egituratzen duen eta bidaiarien garraiorako oinarrizkoa den" Irun-Brinkola linea "Espainiar estatuaren eskuetan dagoela, Estatuaren trenbide lineen eskuetan", eta "bere transferentzia" eskatu du, "hobeto egingo genukeela uste dugulako, eta, Estatutuak dioen bezala, euskal trenbide sarea euskal erakundeen eskuetan osatu behar delako".\nBarakaldon (Bizkaia), EAJren EBBko presidente Andoni Ortuzarrek Pedro Sanchezi esan dio jeltzaleez ahaztea "birzentralizaziorako, jakobinismo laranjarako bira egiten badu" edo "Euskadiren ahalmena nazio gisa" ez badu onartzen. Gainera, Sanchezi, Casadori, Riverari eta Iglesiasi "zero bat" jartzeko eskatu die euskal herritarrei, euskal herritarrak "ahazteagatik".\nIñigo Urkullu lehendakariak "Euskadi indarraz defendatzeko talde indartsu bat" eskatu du, eta esan du Madrilen EAJ "desagertzea, ez existitzea" gustatuko litzaiekeela. "Baina hemen gaude, eta hemen jarraituko dugu, Euskadiren alde egiteko helburuarekin", esan du.\nOdon Elorza Kongresurako PSE-EEren Gipuzkoako zerrendaburuak nabarmendu duenez, lurralde horrek "eskuin muturraren aurrerakada gelditzeko laguntza eman behar du". "40 urteko inboluzio hori saihesten duena eta Voxen aurrerakada gelditzen duena" Pedro Sanchez Espainiako Gobernuko presidentea eta hautagai sozialista dela azpimarratu du Elorzak. "Boto erabilgarririk badago, PSOErena da", esan du.\nPasaian (Gipuzkoa) egindako ekitaldian, sozialistak hurrengo Espainiako Gobernua "botoz boto irabazteko borrokan" ari direla esan du Elorzak, "batasuna gure indarra dela eta Voxen ultraeskuinak babestutako eskuinen fronte nazionala gelditzeko benetako bermea dela jakinda".\nGasteizen egindako ekitaldian, Isabel Celaa Espainiako Gobernuko bozeramaileak eta Kongresurako PSE-EEren Arabako zerrendaburuak Javier Maroto (PP) kritikatu du, dieselaren inguruko "gezurrengatik". Arabako hiriburuko Mercedesen fabrikan enplegua mantentzeko zailtasunak egongo direla esateak "ustekabean harrapatu du " enpresa bera, furgoneta elektrikoen inguruko eskaera garrantzitsu bat jaso duelako eta ez duelako "inolako kaleratzerik" planteatzen.\nCela eta Trantsizio Ekologiko ministro Teresa Ribera oso kiritiko agertu dira Marotoren mezuarekin. PSE-EEren hautagaiarentzat laguntza sozialekin "obsesionatuta" dago popularra.\nGarazi Dorronsoro Senaturako EH Bilduren Arabako hautagaiak herritarren botoa eskatu du "Euskal Herriarekin eta Kataluniarekin gupidagabea den" Espainiar estatuari aurre egiteko.\nAmurrion (Araba) egindako ekitaldi batean, koalizioa Gorte Orokorretan egotea herritarrak Espainiar estatuaren "erasoetatik" babesteko "funtsezkoa" dela esan du Dorronsorok. "Altsasun taberna bateko liskar batengatik, Amurrion udaletxearen balkoira kartoizko panpin bat ateratzeagatik edo errotuladore batekin marrazki bat egiteagatik gazteak espetxeratzen dituen Estatu baten injustiziaren aurrean, funtsezkoa da norbaitek ahotsa altxatzea, baita Kongresuan eta Senatuan ere", esan du.\nBarakaldon (Bizkaia), Oskar Matute Kongresurako EH Bilduren Bizkaiko zerrendaburuak esan du bere koalizioa dela "euskal agenda soziala Madrilen egoteko berme bakarra, eta euskal herritar guztien interesak eta beharrak defendatuko direnaren bermea".\nMatuteren arabera, telebistako eztabaidek baieztatu dute "mendetasun espainiarreko alderdiek ez dute Euskal Herrirako proposamen seriorik, euskal errealitatea ez dutelako ezagutzen eta ez zaielako interesatzen".\nAlfonso Alonso Euskadiko PPko presidenteka PSOEko Pedro Sanchezi exijitu dio "Bildurekin" edo Arnaldo Otegirekin "ez itauntzea ezta negoziatzea ere", ETAk egindako hilketak gaitzesten ez dituzten bitartean.\nIrunen (Gipuzkoa) egindako ekitaldi batean, PPko buruzagi Pablo Casadok bigarren lauko debatea irabazi duela esan du Alonsok. Bere ustez, "oso ondo egon zen". Hautagai "serioena eta orekatuena" dela eta "igandearen ostean nazioaren patua gidatzeko sinesgarritasun irudia" eman zuela esan du.\nGasteizen, 650 bat adindunen aurrean egindako ekitaldi batean, Javier Maroto PPren Antolakuntza idazkariordeak, Kanpaina zuzendariak eta Arabako zerrendaburuak hurrengo konpromisoa hartu du: "pentsioak KPIren gainetik eguneratzea, ekonomia kudeatzen dakien eta pentsioen etorkizunerako berme bakarra den PPren gobernu batekin".\nHitzaldian, Marotok PP "pentsiodunen alderdia" dela esan du, "adinduen duintasuna inportatzen zaiolako". Pentsioa ez zaiela "ematen" esan du, "lanaren eta esfortzuaren bidez irabazi egin dutelako, egunez egun, zailtasunak igaroz".\nEusko Jaurlaritzak 500 milioi euro jasoko ditu Europako funtsetatik, datozen hiru urteetan\nEBk azken oniritzia eman du Espainiak europar funtsak jaso ditzan


Gaur sartuko da indarrean kanon digitala | Consumer\nGaur sartuko da indarrean kanon digitala\nMP3 duten mugikorrek eta PDAk 1,10 euroko zerga izango dute\nKanon digitala errealitate bat da gaurtik aurrera. Urtebete baino gehiagoko atzerapenarekin, kontsumitzaileen eta internauten elkarteek aho batez baztertutako karga bat sartzen da indarrean, egile-eskubideen elkarteek hala nola SGAEk babestuta eta babestuta.\nKarga hori, hasiera batean, fabrikatzaileak ordaintzen du, eta ez kontsumitzaileak (baina praktikan produktuaren azken preziora aldatu ohi da), egileei konpentsatu nahi die lanaren kopia bat egitean jasotzen ez dituzten diru-sarrerak, eta horregatik eragiten die edozein sorkuntza-mota gorde dezaketen euskarriei.\nGaurtik aurrera, CD eta DVD birjinek 0,17 eta 0,44 euroko kanon digitala izanen dute, hurrenez hurren. MP3 duten telefono mugikorrek edo PDAk 1,10 euroko zerga izango dute; MP3 eta MP4 erreproduzitzaileek, berriz, 3,15 euroko kanona.\nTarifa horiek Lehendakaritza Ministerioak atzo Estatuko Aldizkari Ofizialean (BOE) argitaratutako Ministerio Aginduan ageri dira, eta kanonaren ordainketa eguneratzen du kopia pribatuagatik, dagoeneko ordaintzen zuten euskarrietan, hala nola CDan eta DVDan, eta beste batzuk ere sartzen dira, hala nola mugikorrak.\nOro har, Kultura eta Industria Ministerioen hasierako proposamenean jasotako tarifa berak mantentzen dira, joan den abenduan ezagutarazi baitzen eta hilabete hauetan Kontsumitzaile eta Erabiltzaileen Kontseiluak eta Ekonomia eta Ogasun Ministerioak aztertu baitute. Hala ere, telefono mugikorren kasuan, kanona 1,50 eurotik 1,10 eurora jaitsi da.\nDVD-R (birgrabagarriak) 0,60 euro izatetik 0,44 euro izatera pasatuko dira (-%26,6); eskanerrentzat, berriz, bederatzi euroko kanonari eutsiko zaio; CD grabagailuek ere kanon bera izango dute, 0,60 euro; CD eta DVD grabagailuak 6,61 eurotik 3,40 eurora pasako dira (- %48,5), eta beste memoria batzuk, berriz,\nInprimagailuen kasuan, funtzio anitzeko makinen kanona 15 eurotik 7,95 eurora jaisten da; tinta-injekzioena, 15 eurotik 10 eurora, eta funtzio anitzeko laserrena, 12 eurora.\nTelefono mugikorren kasuan, kanona 1,50 eurotik 1,10 eurora jaitsi da.\nDisko gogorrei dagokienez, ministro-aginduak dio 12 euroko kanona ordainduko dutela. Hala ere, urtebeteko luzapena ezartzen du telebista digitaleko seinaleen deskodetzaileetan sartuta daudenentzat.\nAginduaren testuak dioenez, “2009ko abenduaren 31ra arte aplikatuko da”. Hala ere, “luzatu egingo da, Jabetza Intelektualari buruzko Legearen testu bateginaren 25. artikuluaren 6. paragrafoaren arabera beste konpentsazio batzuk finkatu arte”.\nKanona indarrean sartzeak berehala izan ditu ondorioak. Miguel Pérez Interneteko Erabiltzaileen Elkarteko presidenteak (AUI) salatu du karga hainbat produktutan aplikatzerakoan “proportzionaltasun-irizpiderik eza”. Pérezek dio neurri hori “kontraesanez beteta” dagoela, eta autoreak “pobretu” egiten dituela. AUIren zenbatespenen arabera, kanonak urteko 250 euroko gastua ekarriko du familia bakoitzarentzat.\nBestalde, Víctor Domingo Internauten Elkarteko lehendakariak uste du erabaki hori “okerra” dela; izan ere, haren ustez, Europako Batasunean kanonari buruz egiten ari den eztabaida amaitu arte itxaron beharko luke Gobernuak. Igandean kritikatu du enpresek eta administrazio publikoek zerga hori ere ordaindu behar dutela EBk berak kontrako iritzia eman zuenean.\nAUIren zenbatespenen arabera, kanonak urteko 250 euroko gastua ekarriko du familia bakoitzarentzat.\nHalaber, Ekintzan Dauden Kontsumitzaileen Federazioak (FACUA) kanona gaitzetsi duela berretsi du. Horren arabera, “Gobernuak jabetza intelektuala babesteko erabili nahi duen formula bidegabea, arbitrarioa eta okerra da”.\nAldiz, Eskubide Erreprografikoen Espainiako Zentroko (CEDRO) zuzendari nagusiak, Magdalena Vinentek, poza agertu du ministro-agindua onartzeagatik, kanonaren auzia “ezin baitzen gehiago atzeratu”.\nArtistas Interpretadores Sociedad de Gestión (AISGE) enpresak, Carlos Álvarez dirubilketako zuzendariak, azaldu duenez, oro har, ordena hori “akordioaren ondorio da, eta, beraz, denak ezin dira pozik egon”.\neuro indarrean sartzen da kanon kanon digital móviles-eu


Berariazko irakurketa gida kaleratu dute, azaroaren 25erako\nUdal liburutegiak eta Emakumearen Topaguneak berariazko irakurketa gida berria kaleratu dute, gaur azaroak 25 ospatzen dugun Emakumeenganako biolentziaren kontrako Nazioarteko egunerako. Gida horretan gizon eta emakumeen arteko biolentzia jorratzen duen hainbat material biltzen da. Bertara bederatzi liburu bildu dira, -batzuk paperean argitaratutakoak eta beste hainbat digitalak amaraunean eskaintzen direnak- baina guztiak emakumeen kontrako biolentziaren gaia jorratzen dutenak. Halaber, interneten dagoen hainbat materialaren berri ere ematen da, esaterako erakunde edo elkarteen web-guneak edo bestelako baliabideak kontsultatarako. Gidak triptiko itxura du eta tolesturik dator.\nGida honen helburu nagusia irakurlea orientatzea eta gizartea osatzen dugun gizon eta emakumeon eskura -materiala jartzea da, arazoaz jabetu gaitezen eta arazo larri horri elkarlanean konponbidea eman diezaiogun, zalantzarik gabe guztion onerako izango baita.\nGidan bildutakoen artean aipatzekoak dira ondoko hauek: “Cuando los amores matan” (Mª Jesús Izquierdorena), “Violencia deliberada” (María Dolores Fontena ) eta Beatriz Moncoren “Los hombres no pegan” daude. Milaka ale argitaratu dira herrian barrena zabaltzeko. Horietako bat eskuratu nahi duen pertsonak udal liburutegira edo emakumeen Topagunera joan daiteke.\nGidan aipatutako liburuak liburutegiko fondoen artean daude eta horiek leku berezi eta eskura dagoen batean jarrita daude.


Donostia Zinemaldia :: Spencer\n2021 Ustekabeko filma\nAlemania - Erresuma Batua - Txile 117 m.\nDiana printzesaren deskribapen liluragarri eta inspiratua. Gabonetan Sandringhameko etxaldean semeekin izateko atsedenaldi zoragarria izan beharko lukeena nahi gabeko betebeharren segida bihurtuko da. Bien bitartean, Charles printzea Camilla Parker-Bowlesekin zirri aritu ohi da eta ez du harreman hori ezkutatzen; horregatik, Dianak ez du paparazzien aurrean emazte maite eta leialaren papera egin beste erremediorik, eta denbora guztiak egin beharko du rol hori, gainera, paparazziek leku guztietara jarraitzen baitiote. Onartuko al du bere rola edo, aitzitik, matxinatu egingo da eta azkenean bere bizitza nahi duen bezala biziko du? Pablo Larraínek emakume ikoniko batengan jarri du arreta berriz ere. Milioika pertsonak miresten zuten baina gutxik ezagutzen zuten emakume ikoniko batengan, hain zuzen; ikonoa, mitoa eta emakumea: Diana.\nFilmnation (Erresuma Batua)\nDIAMOND FILMS (Espainia)\nAlemania - Erresuma Batua - Txile


Kronikgunek eta Osakidetzak Scirocco proiektu europarraren hirugarren Batzar Nagusian parte hartu dute. - Kronikgune\nSuediako Lulea hiria aukeratu da partzuergoko bazkideak biltzeko.\nScirocco (“SCaling IntegRated Care in COntext”) izeneko proiektu europarrak helburu hau du: Europako eskualdeen artean Arreta Integratuaren Jardunbide Egokiak modu eskalatuan egin eta transferitzeko tresna balioztatu eta probatzea. Partzuergoko bederatzi bazkideek “Scirocco Tresna” delakoan ari dira lanean, sortu zenetik. Tresna horren bidez, eskualdeek Jardunbide Egokiak hartzeko duten heldutasuna dimentsio anitzetik ebaluatuko da. Gaur egun, proiektua azken fasean dago; 32 hilabete dira guztira, eta 23 bete dira jada.\nLulean izandako bileran, proiektuan esku hartzen duten eskualdeek, arreta integratua hartzeko heldutasun-autoebaluazio prozesuen ondoren –Scirocco tresnaren bidez egindakoak– lortutako emaitzak aurkeztu zituzten. Era berean, tresna orraztu, baliozkotu eta probatzeko emango diren urratsak zehaztu ziren. Azkenik, proiektuan jarritako helburuen aurrerapena berrikusi zen.\nKronikgunek eta Osakidetzak hartu zuten parte Euskadiren ordezkari gisa; lehenak, Jardunbide Egoki baten heldutasun-eskakizunen azterketaren buru gisa, eta, bigarrenak, eskualdeen artean Jardunbide Egokien gaineko ezagutzak hartu eta transferitzeko prozesuan esku hartzen duen eskualde gisa. Bileran, Kronikgunek Jardunbide Egokien heldutasun-eskakizunak aztertzeko erabili duen metodologiaren azterketa aurkeztu zuen. Era berean, Osakidetzaren (Arabako ESIa) Jardunbide Egoki baten bidez (“Minaren zeharkako abordatzea minaren unitate batetik”, ingelesez, “Integrated approach in painmanagement“) tresnaren bideragarritasuna ikusteko, “Scirocco tresna”ri egindako proba azaldu zuen.\nEuskadik ezagutarazi zituen emaitzek interes handia piztu zuten partzuergoko bazkideen artean, eta, hortaz, Kronikgunek aztertu eta proposatutako metodologia beren Jardunbide Egokiak berriz ebaluatzeko erabiltzea erabaki zuten.\nHalaber, proiektu horretan elkarlanean ari den Osakidetzako aditu-taldeak egindako balorazioa ere jakinarazi nahi izan zuen Kronikgunek. Tresnari buruz iritzi ona dute adituok, zeren eta horien ustez baliagarria baita heldutasuna ebaluatzerakoan agenteen negoziazioa eta adostasuna hobetzeko. Era berean, lortutako emaitzek Euskadiko egungo osasun-sistemaren egoera modu errealistan islatzen duela uste dute.\nAzkenik, Scirocco proiektuak Europar Batasunak finantzatzen dituen beste proiektu eta ekimen batzuekin izan litzakeen lankidetzak aztertu ziren.


urria 2015 – Lerro batzuk\nHilabetea: urria 2015 (Page 1 of 2)\n2015-10-29 / Enekoitz Esnaola\nMugi daitezen harriak! izango da urtarrilean euskal presoen eskubideen aldeko manifestazioaren leloa, euskarazko bertsioan behintzat. Izan dira presoen urteroko martxetan Kolosala —Onintza Enbeitak Itsosupetekoa hitza atera zuen— edo Now!, edota iaz selekzioaren aldeko partidan One country, one team, partida berean Kataluniak katalanezko Una nació, una selecció erabili zuenean. Xabier Euzkitzek behin idatzi zuen bere zutabe batean: “Pena da euskaldun natural batek sekula esango ez lukeen hitz bat erabili behar izatea. Lazkao Txikik esan zuen moduan, ’zenbaiten euskera entenitzeko erderaz ondo jakin beharra zeok…’”.♦\n2015-10-28 / Enekoitz Esnaola\nBERRIAko erreportaje analitikoaren (2015-10-28) laburpena: EAEren eta Espainiako Estatuaren harremanari buruz asko ari da hitz egiten Iñigo Urkullu Jaurlaritzako lehendakaria; sarri, eta gako batzuk plazaratuz, estatuarekiko “borondatezko bat egiteaz” hitz egiten hasteraino. Instituzionalki eta gobernabide aldetik ustez hain seguru sentitzen da, estatus politiko berriaz 2012ko hauteskunde programan emandako hitza ez betetzeak ez baitu kezkatzen, nonbait. Orduko urriko bozen kanpainan azaldu zuen erkidegoa batetik bestera zeharkatu zuela eta “guztia koadernoan apuntatuta” zeukala. “Eta nire koadernoak arrazoi du, gure bide orria baita hori. Euskadi, nazioa Europan”. Data aldaketak, behintzat, badaude koaderno horretan. Gaurtik hasita, hilabeteotan ikusiko da noraino heldu ahal den EAJ.♦\nHasieratik ikusi zen\n2015-10-26 / Enekoitz Esnaola\nGaur sinatuko du Rajoyk Espainiako hauteskundeetara (abenduak 20) deitzeko dekretua. 2011ko abenduaren 21ean heldu zen Moncloara, bi hilabete lehenago (urriak 20) ETAk jakinarazi zuen betiko eman zuela bukatutzat jarduera armatua, eta Cayetano Gonzalezek (Mayor Oreja Barne ministro zeneko komunikazio arduradunak) Imanol Murua Uriaren Loiolako hegiak-en gaztelerazko bertsioa leitzeko aholkatu zuen Rajoy, Zapatero ETArekin noraino iritsi omen zen jakiteko. PSOEren gobernuak, ordea, 2011ko urriaren 20 hartatik orduko hauteskundeak arte (azaroak 20) ez zuen deus egin, ezta lehenago ere. Garai haietan egunkari batean galdera Rubalcaba Barne ministro ohi eta PSOEren presidentegaiari: ”Presoei buruzko berehalako keinu bat egitearen alde al zaude?”. Erantzuna: ”Astelehenetik aurrera hitz egingo dugu”. Ezer ez. Rubalcabari berari TVEn 35 minutuko elkarrizketa bat egin zioten ETAren erabakiaren ostean, eta Euskal Herriko egoera berriari buruz 32 segundoan baino ez zen aritu. Rajoyk presidente kargua hartu zuenean, hedabide bati emandako lehen elkarrizketa 25 minutukoa izan zen —hamalau galdera-erantzun, 23.200 karaktere—, eta euskal gatazkaz eta honen ondorioez ez zuen deus esan. ETAk borroka armatua utzi arren, hasieratik ikusi zen estatuaren jarrera zein zen: pasibitatea.♦\n2015-10-23 / Enekoitz Esnaola\nIbarretxek esaten du bera Jaurlaritzako lehendakari zen garaiko (1999-2009) “berrikuntza politikoa” plazan autodeterminazio eskubidearen partez erabakitzeko eskubidea sartzea izan zela. Eta beste berritasun bat, independentziaren eztabaidaren partez dependentziarena sartzea izan zela, azken horretaz zehaztasunez hitz egin zitekeelakoan, ustez bestearekin ez bezala. Diskurtso horrekin utzi zuen Jaurlaritza, eta horrela ekin zion eten baten ostean berriz ere jendaurrean agertzen hasi zenean: “Herritarren hitza errespetatzeko ekimen politikoa behar da”, “Espainiarekiko dependentzia eredua txarra da”, “mundu globalizatu honetan gakoa ez da independentea izatea, independentzia partekatu egin behar dugulako. Arazoa dependentea izatea da”… Pittinka-pittinka mezuari karga politiko bat eransten joan zaio: “Edo demokraziaren bidea hartzen da, edo alde bakarreko adierazpena egingo da”, “erabakitzeko eskubidea onartu ezean, alde bakarreko independentzia aldarrikapenak izango dira Euskal Herrian eta Katalunian”, “ezin dugu askoz denbora gehiago pasatu propioa baina [Kataluniaren] antzeko prozesu bat bultzatzeko”, “zergatik ez 2030ean NBE barruan [hango kideak, estatuak baino ez dira] Flandria, Eskozia, Katalunia edota Euskal Herria?”.\nIazko urtarrilean azaldu zuen lehendakari zela unionistek “independentista eta bereizketaren aldeko bezala” definitu zutenean, “seguruenez asmatu” egin zutela. Dena dela, Ibarretxek beti neurtu egin izan ditu bere adierazpenak. Baina herenegun, Donostiako San Telmoko hitzaldi batean, Espainiarekiko dependente izatea komeni den aipatu ostean, esan zuen herri honen “independentzia oso gomendagarria” litzatekeela “ikuspuntu ekonomiko eta politikotik”. Baliteke independentziari buruzko haren adierazpenik zehatzena izatea.♦\n2015-10-19 / Enekoitz Esnaola\nPasa den urriaren 14an Euskadi Irratian Faktoria saioan Iñaki Etxabe zenaren kasuaz familiarekin hitz egiten ari zirela, Josu Torre Altonagak deitu zuen, testigantza bat emateko (audioa: 2.34.00-2.36.34): “Lekukoekin egon nintzen. Handik gutxira, 1980an, Salven [Donostiako kuartelean] sei egun luzez egon nintzen eta [guardia zibilek] neroni zuzenean esan zidaten Etxabegatik ‘lo hemos cazado‘ [ehizatu egin dugu], nirekin beste hainbeste egingo zutela mehatxatuz. Han barruan nengoela Etxaberen izena ere agertu zen, beste batzuena agertu zen moduan”.♦\n2015-10-15 / Enekoitz Esnaola\nIrakurri dugu BERRIAn: ETB2k Navarra: 100 días de cambio saioa emango du hilaren amaieran. Labrit Multimediak ekoitzi du, eta Juan Kruz Lakasta izango da aurkezlea. Iruñean kokaturiko enpresa da Labrit, eta Iruñerriko Euskalerria Irratiko kazetaria Lakasta. Nafarroan izan da eta bada bertako “erregimenaz”-eta zentratutako eta espezializatutako hedabide eta kazetaririk (ere): Ivan Gimenezek egin zuen El Corralito foral liburua, Joxerra Senarrek CAN: Eta hemen ez da ezer gertatu, hor da Euskalerria Irratiaren etengabeko lana, Labriten saio hau dugu… Botere faktiko batzuen Nafarroaren eta bestelako Nafarroa baten berri ematen ari dira bertakoak bertatik bertakoentzat, eta aldaketa gertatzeko izan dute eragin bat. Gipuzkoan ez al dago erregimenik? (galdetu Bilduri…) Eta Bizkaian? Baliteke. Ordea, ez da erregimen haien zerak kaleratzeko lan dibulgatibo eta komunikatibo autozentraturik.♦


Zahartze aktiboaren dekalogoa | Consumer\nZahartze aktiboaren dekalogoa\nJarrera positiboa, gizarte sare aberatsa eta bizimodu osasungarri batzuei jarraitzea zahartze aktiboa lortzeko hiru giltzarri dira\nHurrengo hamarkadan, 60 urtetik gorako pertsonak mila milioira igoko dira. 15 urtetik beherakoak ere baino gehiago izango dira. Zifra horien aurrean, kezka eta beharretako bat zahartze aktiboa lortzea da. Adinekoen elkarteek diotenez, giltzarrietako bat jarrera positiboa izatea da, baina, gainera, EROSKI CONSUMErek dekalogo bat egin du hainbat txostenetan eta arlo horretan lan egiten duten erakundeek jasotako gomendioei buruz.\n1. Jarrera positiboa. Pentsiodunen Batasun Demokratikoak (UDP) hamar bat iragarki grabatu ditu erakundeko erretiratu eta pentsiodun boluntarioek, “zahartze osasuntsua nola gauzatu” adierazten dutenak. Bideo horiek “Zure esku dago” kanpainaren zati dira, eta mezu argi bat zabaltzen du: “Zahartzea saihestezina da, nola egiten duzu zure esku”. “Pertsona bakoitzaren esku dago zahartze-prozesuari aurre egitea, eta jarrera positiboa izatea funtsezkoa da bizi-aldi hori ahalik eta atsegingarriena izan dadin”, azaldu du erakundeak.\n2. Lidergo aktiboa. Adineko pertsonak aldaketa-eragile izan daitezke. MMEren Gizarte Babeserako Fundazioak eta hainbat erakundetako aditu-talde batek (Seniors Kooperazio Teknikorako SECOT) egindako txosten batek nabarmentzen du lider natural asko, erretiratzen direnean, “rol pasiboagoa izatera pasatzen direla”. Hala ere, lider izateari eusteaz gain, beren balioa aitortzen laguntzen die, baizik eta beste pertsona batzuk imitatzera eta aktiboak izatera bultzatzen ditu, “eskatu, proposatu eta jardun”. Txostenak ‘Adineko Pertsonen Partaidetzarako eta Gidaritzarako 10 proposamen’ izenburua du eta beste hainbeste ideia jasotzen ditu “gizartean adineko pertsonen partaidetza eta lidergoa bultzatzeko”, SECOT gogoratzen du.\n3. Ikasteko prest egotea. Ikasteko interesa ez da ikastearen edo aztertzearen sinonimoa, baizik eta “osasun-egoera ona mantentzea eta gizartea laguntzen jarraitzeko aukera ematen duten kezkak garatzea”. Bizitza osoan ikasten da, eta horrek lagundu egiten du “gaitasun pertsonalak eta profesionalak” hobetzen eta “pertsonak modu aktiboan eta produktiboan ematen” bere ingurunean.\n4. Boluntario lanetan parte hartzea. Borondatezko erretiratuak baliagarri eta aktibo sentitzen dira, errutina eta asperdura saihesteaz gain. Adineko pertsonek beren esperientzia eta jakinduria jar diezaiekete gazteei beren negozioetan aholkatu, adineko pertsonei lagundu, egoitzetan lagundu eta beste jarduera mordo batean parte hartzeko.\n5. Erakunde bateko kide izatea. “Adineko erakundeen interesak hobekien adierazten dituztenak” ideiatik abiatuta, erakunde horietako batean parte hartzeak lagundu egiten die adinekoei gizartearen parte aktiboa izaten eta beren interesak defendatzen. UDPk CIsen datuak nabarmentzen ditu; horien arabera, “65 urtetik gorakoen% 22,6k edozein motatako elkarteren bateko kide dela adierazten du, eta, batez bestekoaren% 34,7”. Oraindik gutxi dira gizarte-erakundeekin konpromisoa hartzen dutenak beren onurarako.\n6. Ariketa fisikoa egitea. Zahartze osasuntsua dela eta, ohiko jarduera fisikoa egin behar da. Beharrezkoa da egunero adineko pertsonak mugitu daitezen. Paseoa, mantenimenduko gimnasia mota bat, igerilekuan denbora bat, bira bizikletan… Ariketa fisikoa ona da hezurrentzat, giharrentzat eta organismoarentzat oro har, baita egoera psikologiko onerako ere. Sedentarismoak, aldiz, gaixotasunak garatzen laguntzen du, eta, kasu batzuetan, kroniko bihurtzen dira.\n7. Laguntza teknikoak eta laguntza-laguntzak izatea. Iragan udan Santanderren Imsersok eta Menéndez eta Pelayo Nazioarteko Unibertsitateak (UIMP) antolatutako “Zahartze Aktiboa eta Gizarte Konpromisoa” izeneko topaketan, helburu horretarako hainbat gogoeta jarri ziren agerian. Horien artean, azpimarratu zuen “erabiltzaile izan daitezkeenen eskakizunekin bat datozen teknologia eta produktu lagungarriak garatzen aurrera egin behar dela”, eta, horregatik, produktu berrien diseinu-prozesuetan parte hartzea defendatu zen. Adibidez, erabilera errazeko produktuak dira, “sinplifika” zigilua dutenak, adinekoen beharren arabera diseinatu direlako adierazle bat.\n8. Lana eta erretiroko adina. Nahiz eta uste den zahartze aktiboarekiko kezka lanean hasten denean hasten dela, benetan egoera hori adin-kontua baino gehiago da. Lanean aktibo egoteak lagungarri izaten laguntzen du, ingurune horretako pertsonekin harremanak izaten eta mantentzen. Gainera, txosten horrek gomendatzen du bizitza osoan ohitura osasuntsuak mantendu behar direla, erretiroa egoera onean izateko. Santanderren bildutako adituek gaineratu zuten, gainera, horrek ez duela behartu behar, baizik eta lortu nahi duela; izan ere, “giza kapital kalkulaezina alferrik galtzen da eta desintegrazio eta gizarte-bazterketako egoerak sortzen dira”.\n9. Landa-ingurunean isolamenduaren aurka borrokatzea. Landa-inguruneko zahartze aktiboa desiragarria eta posiblea da. Landa-eremuek isolamenduaren biktima izateko aukera gehiago dutenez, adinekoen autonomia handiagoa sustatu behar da, eta hurbileko eremuetan bizi direnen laguntza handiagoa. Independentzia zenbat eta gehiago sustatu, orduan eta aukera handiagoa izango da adineko pertsonak zahartzaroko etapara baldintza hobeetan iristea. Landa-eremuetan antolatzen diren aisialdi-jarduerak tresna egokiak dira beren gaitasunak indartzeko eta autonomia-egoera bat bultzatzeko.\n10. Ezgaitasuna duten pertsonentzako arreta. Pertsona desgaituek, sarritan, gainerako populazioak baino azkarrago zahartzen dira. Zahartze goiztiarra adimen-minusbaliotasunarekin lotuta dago, eta horrek bizi-itxaropena eta jarduera laburtu egiten ditu. Baina zerbait egin daiteke. Pertsona horiei osasuna prebenitzeko programak eskuratzen lagundu behar zaie. Batez ere, 40 urtetik aurrera %60k gehiegizko pisua edo obesitatea izatea eta lautik hiruk ez dute ariketa fisikorik egiten. Aisialdi inklusiboa parte-hartzea, harremanak eta jarduera sustatzeko aukera bat da, eta urteak igaro ahala mantenduko da. Batez ere, 45 eta 65 urte bitarteko pertsonak zaindu behar dira; izan ere, aldi horretan hasten dira hondatze-prozesuak, eta zahartzearen seinaleak mantsotu egin behar dira, bizi-kalitate hobea lortzeko.\nosasuna personas mayores-eu zahartze aktiboa


Bilbok teknologia sozial hezitzaileei buruzko Learning Analytics topaketa ostatatuko du - SPRI\nSPRI / TEICs-komunikazioa / Bilbok teknologia sozial hezitzaileei buruzko Learning Analytics topaketa ostatatuko du\nBilbok teknologia sozial hezitzaileei buruzko Learning Analytics topaketa ostatatuko du\nLearning analytics kontzeptuak esan nahi du ikasle eta irakasleek hezkuntza ingurune formal nahiz informaletan teknologiak darabiltzatenean sortutako datuak aztertzea. Datu horiek eta onlineko hezkuntza inguruneetan sortzen diren elkarreraginak neurtuz eta aztertuz, hobeto ulertu daitezke ikaskuntza prozesuak, eta horrela aurrera egiten da hezkuntza eredu pertsonalizatuagoak diseinatzeko bidean.\nEkainaren 22an eta 23an Bilbon egingo da LASI 2015 – Learning Analytics Summer Institute topaketa, Deustuko Unibertsitateak eta SNOLA, Spanish Network of Learning Analytics erakundeak antolaturik. Jardunaldietan ikerketa ildo horrekin lotutako ezagutzak, tresnak eta proiektu praktikoak partekatuko dituzte. Parte-hartzea doakoa da eta, hezkuntza komunitateaz gain, arduradun publikoei eta enpresei ere zuzentzen zaie.\nNazioarteko hainbat aditu etorriko dira LASI 2015 ekitaldira, hala nola Ryan Baker, zeinak hizpide izango baititu learning analytics gaiaren inguruan esparru anitzetan egin dituen ikerketak: praktika komunitateak, onlineko diskurtsoaren eraikuntza edota emozioen kudeaketa e-learning inguruneetan. Baita ere etorriko da Sharon Hsiao, zeinak hezkuntzarako teknologia sozialen inguruan eta ikusizko errepresentazioak ikaskuntza sozialaren testuinguruan erabiltzeari buruz hitz egingo baitu.\nHoriez gain, egitarauak bi tailer praktiko barne hartzen ditu. Lehenengoak Enhancing educational data quality in heterogeneous learning contexts using Pentaho Data Integration du izena, eta plataforma horren erabilpena aztertuko da, non iturri desberdinetatik iritsitako hezkuntza datu multzoak integratu baitaitezke kalitate maila bermatuz. Bigarren workshop-a Educational data analisis using R da eta aukera emango du hezkuntzako datu baseak aztertzeko balio duen R software librea erabiltzen ikasteko.\nSoLAR, Society for Learning Analytics Research erakundeak bultzatutako Learning Analytics Summer Institute ekimena nazioarteko topaketa sare bihurtu da, zeinaren bidez ikerlariek eta profesionalek ezagutzak eta etorkizuneko ikuspegiak partekatzen baitituzte.


Leitzako Udala ‘tontorrean’ mailara heldu da, euskara hutsean aritzeko egindako lanari esker\nLeitzako eta Goizuetako udalak ‘gorabidean’ mailan zeuden, baina azken hilabeteotan egindako lanaren eta hartutako konpromisoen ostean, ‘tontorrean’ mailara igotzea lortu dute. Egindako lana azaltzeko eta aurrerantzean herritarrek sumatuko dituzten aldaketen berri emateko, hedabideen aurrean agerraldia egin dute gaur eguerdian Leitzan. Bertan izan dira Mikel Zabaleta (Leitzako alkatea), Unai Loiarte (Goizuetako alkatea), Onintza Bengoetxea (Leitzako euskara zinegotzia), Zuriñe Lujanbio (Goizuetako euskara zinegotzia), Kristina Urrutia (Nafarroako Iparraldeko Mankomunitateko euskara teknikaria) eta Miren Etxenike (UEMAko euskara teknikaria).\nLeitzako Udalaren izenean Mikel Zabaleta alkateak nabarmendu duenez, “Leitza herri euskalduna da, eta herritarrak ordezkatzen dituen Udalak horren isla izan behar du”. Zabaletaren hitzetan, “horregatik, urte askotan lan handia egin da hainbat esparrutan, Udaletik eskaintzen diren zerbitzuak euskaraz eman ahal izateko. Oraingo Udal taldeak lan horren emaitza jaso eta aurrera jarraitzea erabaki zuen, besteak beste, Hirigintza zerbitzua euskaratuz. Udalek dauzkagun eskumenen artean, Hirigintza zerbitzua garrantzitsuenetarikoa da. Zerbitzu hori euskaratzeak, UEMAren sailkapenaren arabera tontorrera eraman gaitu. Albiste pozgarria dela iruditzen zaigu, izan ere, honek esan nahi du Leitzako Udalak hemendik aurrera herritarrei eskaintzen dizkien zerbitzu guztiak euskaraz eman ahal izango dizkiela”.\nOraindik egiteko eta hobetzeko asko dutela eta horretan saiatuko direla nabarmenduz amaitu du hitzartzea Mikel Zabaletak, “tontorreraino iristeko” bidean izan duten laguntza ere eskertuz, bai UEMAri eta baita “gainontzeko herriko ordezkariei” ere.\nNafarroako Iparraldeko Mankomunitateko euskara teknikaria den Kristina Urrutiak zehaztu duenez, “duela 24 urte sartu ziren UEMAn Leitza eta Goizueta. Ia mende laurdena egin dute bi udalek administrazioa euskalduntzeko bidean”. 24 urte hauetan agiriak, txostenak, ebazpenak, aktak eta gainerakoak gazteleraz izatetik erabat euskaraz izatera pasatu direla nabarmendu du teknikariak. “Azkenean, guztien ahaleginari esker lortu da helburua”.\nAgerraldiaren audioa, osorik, hemen:


PSE EUSKADI: Berriak: Idoia Mendia: “Egoerak eskatzen duen mailan dauden politikariak behar ditugu, herritarrei lasaitasuna eta konfiantza emango dietenak”\n2020 MAI 17 • Elkarrizketa Euskadiko Ser katean\nIdoia Mendia: “Egoerak eskatzen duen mailan dauden politikariak behar ditugu, herritarrei lasaitasuna eta konfiantza emango dietenak”\nPSE-EEko idazkari nagusiak, Idoia Mendiak, esan du aginte bakarraren eta Alarma Egoeraren baliagarritasuna frogatu dela, aditu guztiek aitortu duten moduan, “Covid-19aren kutsapenak saihesteko eta pandemiaren kontra borrokatzeko tresnarik onenak” izan direlako, eta Konstituzioaren esparruan duen txertaketa eta estatu autonomikoarekin duen bateragarritasuna azpimarratu ditu.\nEgoerak eskatzen duen mailan egotea eskatu die Idoia Mendiak alderdi politikoei oraingoa bezalako une batean. “Aste hauetan nik beti esan izan dut bateragarriak zirela Alarma Egoera eta aginte bakarra autonomia erkidegoetako gobernantza partekatuarekin. Oraingo honetan, kontua da deseskalada fase guztiei amaiera ematea da, lortu izan duguna babestuta. Egoerak eskatzen duen mailan egongo diren politikariak dira behar ditugunak, herritarrei lasaitasuna eta konfiantza emango dietenak”, azaldu du Pedro Sánchez presidenteak beste hilabete batez ezohiko neurri batzuk luzatzeko duen asmoaren aurrean.\nHurrengo eta azkenekoa izango den Alarma Egoerak deseskalada fase guztiei eman nahi die amaiera, lortu izan duguna babestuta.\nEgoerak eskatzen duen mailan dauden politikariak behar ditugu, herritarrei lasaitasuna eta konfiantza emango dietenak.#NadieSeQuedaAtrás pic.twitter.com/4ZHKo6OzrN\n— Idoia Mendia (@IdoiaMendia) May 17, 2020\nEuskadi SER katean egin dioten elkarrizketa batean, Idoia Mendiak esan du "herritarrek ziurtasunak eta mezu garbiak behar dituztela euren gobernuen aldetik". “Bide onetik goaz aurrera, hori da kontua. Kritikak egon dira, egia da, eta bidegabekoak izan dira Espainiako Gobernuarekin, baina une honetan lankidetza eta elkarrizketa lehenetsi behar dira eta hori da jarraitu beharreko bidea”, esan du gobernu zentralak eta euskal gobernuak hartutako erabakiak baloratzeko orduan alderdien artean sortu diren diferentziei buruz galdetu zaionean.\nPSOEren Lurralde Politikako sailburuaren astelehen honetarako deialdia eta Pedro Sánchezekin izandako komunikazioa ere hizpide izan ditu. “Presidentearekin, gure idazkari nagusiarekin, sarritan hitz egiten dut eta prest azaltzen da beti behar dudan edozein unetan nirekin hitz egiteko, baina egia da une korapilatsuan gaudela eta positiboa izan daitekeela guztion iritziak partekatzea”, zehaztu du.\nHauteskundeetarako deialdia egitekoa den aukeraren aurrean, Legebiltzarraren bitartekotasun-egoera ekarri du gogora Euskal Sozialisten idazkari nagusiak. “Eusko Jaurlaritza kontrolatuko duen Legebiltzar bat behar dugu, Diputazio Iraunkor bat dugu maila txikiagoko kontuetarako, eta Euskadin, gainerako Espainian eta Europan nola, erabaki oso erradikalak hartu beharko ditugu pandemiak utziko dizkigun ondorio ekonomiko eta sozialei aurre egiteko. Hori dela eta, Legebiltzar aktibo bat behar dugu, bete-betean arituko dena, eta hori soilik hauteskundeen bidez eta herritarren botoarekin lor daiteke. Lehendakariari eskatu diogun gauza bakarra da kontuan izan dezala euskal herritarren segurtasuna eta osasuna bermatuta egongo dena. Horrela bada, ados egongo gara”, esan du.\nIdoia Mendiak "erabatekotasuna” eskatu dio, halaber, ezker abertzaleari hainbat egoitza politikoei egin berriak dizkieten erasoen aurrean, besteak beste Portugalete, Sopela, Algorta, Lazkao edo Andoaingo herriko etxeei. “Iraganaren mira duten pertsona batzuk daude ezker abertzalearen barruan, ez dituztenak onartu nahi demokraziaren arauak eta gainerako alderdi politikoekiko gutxieneko begirunea. Eta espetxe-legezkotasuna onartu nahi ez duen preso bat defendatuz egiten dute. Nik bai eskatuko nizkiokeela argitasuna eta erabakitasuna ezker abertzaleari, mota horretako ekintzak gaitzesteko adierazpen batzuk”, azaldu du.


Eduardo Cepeda Ekonomia eta Enpresa Zientzietan lizentziaduna da, Deustuko Unibertsitatearen eskutik. Fullbright beka bat eskuratu ondoren, nazioarteko finantzan espezializatutako M.B.A bat ikasi zuen Southern California Unibertsitatean, Los Angelesen (U.S.A.), 1982. urtean graduatuz.\nBere ibilbide profesionala bankuekin lotuta egon da. 1993tik 2019ra, J.P. Morganen Presidente eta Zuzendari Nagusi izan zen Mexikon. Bertan, inbertsio-bankuen eragiketa garrantzitsuenetako asko zuzendu ditu (kapital-merkatuetako finantzaketa, fusio eta eskuratzeei buruzko aholkularitza...), sektore publikoan zein pribatuan.\nEduardo bi aldiz izan zen Mexikoko Bankuen Elkarteko (ABM) presidenteorde, 1997-1999 eta 2009-2011 aldietan. Mexikoko Baloreen Poltsako administrazio-kontseiluko kide ere izan zen. Woodrow Wilson International for Scholars-en kontseiluan parte hartu zuen; halaber, Artearen Museo Nazionaleko patronatuko diruzaina izan zen, eta kulturarekin, hezkuntzarekin eta osasunarekin lotutako hainbat taldetan hartu du parte kontseilari gisa.\nEgun IKEIko Asoziatua da.


Gabonetako postalak sortzeko aplikazioak – KZblog\nBeste urte batez gabonak KZguneara iritsi dira. Argiak, apaingarriak, gabon-kantak… gabon giroa gure kaleetan nabari da azken egunotan. Prestatzen hasteko unea iritsi da, baita gure smartphone edo tabletaren bidez ere.\n“Smartphonak eta tabletak. Zure Android gailua erabiltzen ikasi” KZguneako aurrez-aurreko gure ikastaroan izena eman\nGabonetako postal birtual bat bidaltzea noizbait pentsatu duzu? Izan ere, egun hauetan, bat-bateko mezularitza bidezko aplikazio bitartez, zorion-agur asko jasotzen ditugu, eta nahi izanez gero, gutako edonork halako zorion-agurrak sor ditzakegu.\nGaur KZguneatik, egun hauetan inguruko lagun eta familiarrak era original batean zoriontzeko, postal pertsonalizatuak sortzeko ondorengo web-guneak gomendatu nahi dizkizuegu:\nAplikazio dibertigarri honek, urteko jai tradizional hauetan, dantzan dabiltzan iratxoetan zure argazkia jartzeko aukera emango dizu eta bideo pertsonalizatu baten protagonista izan ahalko zara. Horretarako, zure argazkia, zure lagunena edo zure familiarrena kargatu beharko duzu, bost argazki guztira. Dantza abesti bat aukeratu, eta aplikazioak, ondoren konpartitu ahalko duzun ElfYourself bideo pertsonalizatua sortuko dizu.\nGabon-postal bidez zoriontzeko, zure argazkiak muntaia bidez editatu, eta argazkientzako markoak erabili ahalko dituzu. Bidaltzeko edo inprimatzeko postalak sor ditzakezu. Eta gainera, txartela zure argazki gogokoenarekin pertsonalizatzeko aukera duzu, baita ehunka diseinu erabiltzeko aukera ere.\nDoako era dibertigarri eta sinple batean zure lagunak egun berezi hauetan agurtu nahi badituzu, web-gune honek, marrazkiz apaindutako txartelik onenak eskaintzen dizkizu. Animazioak, pertsonalizatzeko diseinuak, eta baita zure argazkia jartzeko aukera izango duzu.\nEgungo bizitzako egoerei egokitutako txartel birtualak proposatzen dizkizu Kisseo aplikazioak, eta baita gabonetan ere. Hainbat marrazkitako txartelak aurkituko dituzu: su artifizialak, mugitzen diren marrazkiak… Era erraz eta sinple batean gabonetako postalak sortzeko aukera gomendagarria izan daiteke.\nEcoprin postalekin, zure lagunei bidaltzeko txartel birtualak zerotik sortzeko aukera izango duzu. Kategoria ezberdinetako oinarriak, apaingarriak… aurkituko dituzu, eta gainera, postala pertsonalizatzeko zure argazkia eta musika igotzeko aukera izango duzu.\nAnimaziozko bideoak sortzeko online erreminta da Animoto. Erabiltzeko erraza da, eta bideoa era azkar eta profesional batean sor dezakezu. Istorio bat kontatzen duen bideoa sortu nahi baduzu, tresna honekin momentu batean egin dezakezu.\nNork KZgunea| 2019-01-30T11:16:07+00:00\t2018/12/14|Informatika eta Teknologi berriak|Iruzkinik gabe


Herri Harresia Iruñea | Lander Arbelaitz\nHasiera » Herri Harresia Iruñea\nPosted in Estaturik gabeko nazioak, Herri Harresia Iruñea\nEspainiako Poliziak 12 orduz atzeratu behar izan du Luis Goñiren atxiloketa, Segiko kide izatea leporatuta sei urtez kartzelara zigortua. Iruñeko Alde Zaharrean izan da Barañaingo gaztea, kalean, Espainiako Justiziari desafio eginez. Azkenean astelehen goizaldeko 01:30ean, operazio azkar eta erasokor batean atxilotu dute 200 bat pertsonak osatutako herri harresiak babestua zuela. Hainbat pertsona zauritu dituzte borrakadaka. Unean bertan behintzat sentsazio gazi-gozoa utzi du harresiko kide...\nLuis Goñi barañaindarrak adierazi du igandean Iruñean agertuko dela, hainbat hilabete egin ditu ezkutuan. Egun horretarako martxa desobedientea dago antolatuta, 12:00etatik aurrera Golem zinemetatik abiatuta. Goñik ondorengoa dio bideoan: Igande honetan aurreko lan guztiaren isla izan behar duen desobedientzia martxa burutu behar dugu. Manifak jendetsua, koloretsua eta alaia izan behar du. Bidegabekeria guzti hauen aurka dagoen edonor lasaitasunez hurbildu behar da bertara. Ez dut...\nira israel Euskal Herria belfast irlanda iparraldea erc preso independentismoa adams maputxe escocia euskal herria bds mural UVF desobedientzia brasil europa bobby sands ipar irlanda palestina kurdistan donostia herrialde katalanak Eskozia bakea ciu stormont referendum loialista cup scotland erreferenduma Maroko zibila snp independentzia euskara askegunea PKK derry errepublikar sahara egunerokoa katalunia


Gure fabrika-Ningbo Innopower Hengda Metal Products Co., Ltd.\nHasiera>Guri buruz>Gure Factory\nKalitate handiko fabrikazioa eskalan\nKalitatezko produktuen fabrikazio arrakastatsuaren giltzarria punta-puntako produkzio-prozesuak eta instalazioak daude, baita eskarmentu handiko langileak ere.\n400+ hainbat makina 2 laser multzo ebakitzeko makina barne\n30,000 + berogailu eta barbakoa / hilean\n25 urteko esperientzia Onartu OEM, ODM produktu berriak\nProduktu berrien laginketa azkarra\nCNC lantegia eta laser bidezko ebaketa makina\nZehaztasun Mekanizazio Tailerra 2\nZehaztasun Mekanizazio Tailerra\nEhiza Produktuen Tailerra\nErregailuen proba eta muntaketa-lerroa\n2000. urtean, Ningbo Hengda Metal Products Co., Ltd sortu zen. Garraioaren erosotasuna dela-eta, fabrika Dongyang herriaren arkuperantz lekualdatu zen, S34 probincal autopista gain, 80 langile inguru.\nUrte berean, azkenean, Ningbo Hengda-k kanpoko lehenengo berogailuaren ikerketa eta garapena amaitu zuen eta etxetresna elektrikoen industrian sartu zen.\nHazkunde bizkorrarekin, 2004an, Ningbo Innopower Hengda Metal Products Co., Ltd enpresa elkartea sortu zen.\nUrte berean, CE eta AGAren lehen onespena eskuratu zen.\n2008an, lehenengo aldiz, Ningbo Innopower ISO9001 ziurtagiria zegoen.\n2015ean, fabrika BSCI ziurtagiria zuen.\nOrain arte, mundu osoko 86 herrialde baino gehiago saltzen ditugu eta dagoeneko 35 bezero ditugu gurekin lankidetzan 15 urtez.


Irekia Eusko Jaurlaritza - Gobierno Vasco :: EHAA xedapena 201802469\nHurrenkenaren zenbakia: 201802469\nEkainaren 17ko 110/2014 Dekretuaren bidez, Elkarrekin Bonuak Programa arautzen da, hots, ekimen osagarri bat bakearen, giza eskubideak, indarkeriarik eza eta printzipio demokratikoak sustatzeko. Programaren helburu nagusia da: elkarte-sarearen eta erakunde publikoen arteko lankidetza-ekintzak ugaritzea bizikidetza- eta adiskidetze-kultura sendotzeko.\nHorren haritik, hiru laguntza-ildo biltzen dira dekretu horren 5. artikuluan, eta udaletan garatzen diren proiektuak finantzatzeko da horietako bat.\nLaguntza-ildo horretarako, Dekretuak aurreikusten du hiru funts sortzea: bat lurralde historiko bakoitzeko. Lehendakaritzak ekarpenak egingo ditu funts horiek eratzeko, eta, beharbada foru-aldundiek ere egingo dituzte; izan ere, funts horietan parte hartzeko gonbidapena egin zaie.\n2018ko ekitaldian funts bakarra sortu da, Lehendakaritzak egindako ekarpenekin eratu dena.\nPrograma honetarako aurrekontu-kreditu nahikoa dago Euskal Autonomia Erkidegoaren 2018rako aurrekontu orokorrak onartzen dituen abenduaren 22ko 5/2017 Legean.\nBestalde, aipatu behar da Elkarrekin Bonuak Programa Lehendakaritzaren Diru-laguntzen Plan Estrategikoan jasotako ekimenetako bat da. Plan Estrategiko hori 2018ko otsailaren 5ean onartu zen.\nAipatutako dekretuaren 7. artikuluaren arabera, laguntzak emateko deialdia urtero egingo da, Biktimen eta Giza Eskubideen zuzendariaren ebazpen baten bidez, eta deialdiak honakook jasoko ditu: deialdiaren xedea, diru-laguntzaren ildo bakoitzerako zuzkidura, bonuen zenbatekoa, proiektuen erakunde hartzaileek eman beharreko gutxieneko zenbatekoa, eskabideak aurkezteko tokia eta epea, eskabide-eredu normalizatu bat, diru-laguntzak justifikatzeko epea eta modua eta, hala dagokionean, bide elektronikoak erabiltzeko prozedura eta jarraibideak.\nEbazpen honen xedea da: Elkarrekin Bonuak Programaren 2018ko deialdia egitea, tokiko bizikidetzaren esparruan.\n2018ko ekitaldian garatu beharko dira bonuen eskaera eragiten duten proiektuak, eta, nolanahi ere, 2018ko abenduaren 31n amaituta egon beharko dute.\n2018ko diru-zuzkidura 150.000 eurokoa da hiru lurralde historikoentzat, eta Euskal Autonomia Erkidegoaren 2018rako aurrekontu orokorren kontura finantzatuko da.\n2.– Proiektuen erakunde hartzaileek, gutxienez, eman zaizkien bonuen % 10 ordaindu beharko diote erakunde onuradunari; alegia, gutxienez 7 € eman zaien bonu bakoitzeko.\n4.– Laguntzek bete beharko dute Batzordeak 2013ko abenduaren 18an onartutako 1407/2013 (EE) Erregelamendua, minimis laguntzei Tratatuaren 107. eta 108. artikuluak aplikatzeari buruzkoa (EBEO, L 352. zk., -2013-12-24koa). Izan ere, laguntza hauek minimis laguntzatzat jotzen dira, zeren pertsona fisiko edo juridiko jakin bati ezin zaio 200.000 euro baino gehiagoko laguntzarik eman, aurreko bi ekitaldi fiskaletakoa eta abian dena batuta. Izan ere, uste da muga horretatik beherako diru-laguntzek ez diotela eragiten merkataritzari, eta ez dutela lehiakortasuna faltsutzen; ondorioz, ez dira sartzen Europar Batasuneko Funtzionamenduari buruzko Itunaren 107.1 artikuluaren aplikazio-eremuan.\n2.– Eskabideak, erantzukizunpeko adierazpenak eta gainerako ereduak izapidetzeko moduari buruzko zehaztasunak egoitza elektroniko honetan daude eskuragarri: https://www.euskadi.eus/diru-laguntza/2018/elkarrekin-bonuak-udal/y22-izapide/eu\nEskabidearen ondoko izapideak, bide elektronikoz, helbide honetan egingo dira: https://euskadi.eus/nirekudeaketak\nEskabideak ebazpen hau Euskal Herriko Agintaritzaren Aldizkarian argitaratu eta hurrengo egunetik aurrera aurkeztu ahal izango dira, 2018ko urriaren 16ra bitartean, non eta ez diren funtsak egun hori baino lehen amaitzen. Hala bada, dekretu arautzailearen 5.3 artikuluan ezarritakoa betez, gertaera horren berri emango da, Biktimen eta Giza Eskubideen zuzendariaren ebazpen baten bidez, eta atzera botako dira ebazteke dauden diru-laguntza guztiak.\nPrograma honen erakunde onuradunek inprimaki normalizatuak erabili beharko dituzte eskabideak aurkezteko. Inprimaki horiek ebazpen honen 6.2 artikuluan aipatzen den egoitza elektronikoan eskuratu ahal izango dira. Eskabidearekin batera, ekainaren 17ko 110/2014 Dekretuaren 10. artikuluan aurreikusitako agiri guztiak aurkeztu beharko dituzte.\nBalorazio-batzorde bat eratuko da. Hona kideak:\n– Goizargi Cano Ormazabal andrea, Biktimen eta Giza Eskubideen Zuzendaritzako teknikaria, idazkari.\n– Marian Sanchez Amado andrea, Biktimen eta Giza Eskubideen Zuzendaritzako teknikaria, batzordekide.\nErakunde onuradunei jakinaraziko zaizkie laguntzak emateko edo ukatzeko ebazpenak.\n1.– Diru-laguntzaren justifikazioa aurkezteko epea 2018ko abenduaren 31n bukatuko da.\n2.– Erakunde onuradunek dokumentazio hau aurkeztu beharko dute Biktimen eta Giza Eskubideen Zuzendaritzan diru-laguntza zertan erabili duten justifikatzeko:\n3.– Justifikazioak elektronikoki aurkeztuko dira euskadi.eus-eko egoitza elektronikoan:\nEbazpen honetan arautu gabe dagoen guztian, prozeduraren arloan, hauetan xedatutakoa aplikatuko da: 110/2014 Dekretua, ekainaren 17koa, Elkarrekin Bonuak Programa arautzen duena; 39/2015 Legea, urriaren 1ekoa, Administrazio Publikoen Araubide Juridikoaren eta Administrazio Prozedura Erkidearena; 38/2003 Legea, azaroaren 17koa, Diru-laguntzei buruzko Lege Orokorra; 887/2006 Errege Dekretua, uztailaren 21ekoa; azaroaren 11ko 1/1997 Legegintzako Dekretuaren bidez onartutako Euskal Autonomia Erkidegoko Ogasun Nagusiaren Antolarauei buruzko Legearen testu bategina; arau horiek Euskal Autonomia Erkidegoaren eremuan aplikatzekoak baitira.


Jose Lainez eta Concha Martinez koreografo eta dantzari bikoteak jasoko du 2017ko Vianako Printzearen saria\nJose Lainez eta Concha Martinez koreografo eta dantzari bikoteak jasoko du 2017ko Vianako Printzearen saria ostirala, 2017.eko apirilak 28\nGaur goizean hartu du erabakia Kulturaren Nafarroako Kontseiluak, eta maiatzaren 27an egingo da sari-banaketa, Oliteko Errege Jauregian\nKulturaren Nafarroako Kontseiluak Jose Lainez eta Concha Martinez proposatu ditu "2017ko Kulturaren Vianako Printzea Sarirako", Ana Herrera Kulturako, Kiroleko eta Gazteriako kontseilariak gaur goizean prentsaurrekoan jakinarazi duenez.\nJose Lainez eta Concha Martinez, 2017ko Vianako Printzearen saridunak. ( irudia handitu )\nKontseiluak egindako balorazioaren arabera, "saridunek gure Komunitatean eta hemendik kanpo beren hegoak zabaldu dituzten dantzarien belaunaldi bat sortzen lagundu dute. Jose Lainezek eta Concha Martinezek dantzaren abangoardiako estetikak ekarri zituzten Nafarroara eta, hain zuzen ere, aditu guztiak datoz bat beren konpainia, Anexa, dantza garaikideko Espainiako lehena izan zela esatean. Anexaren ondoren, Yauzkari sortu zuten 1980an; hainbat sari irabazi zuten konpainia harekin eta Espainia osoan eta Europan ere ibili ziren, lan sarkor, ausart, bihoztun, probokatzaile eta konprometituak taularatuz. Norbanakoa da lan horietan kezkarik handiena, bakoitzaren onena arakatzeko eta ateratzeko helburuz. Hamarraldi batetik gorako bizitza izan zuen konpainia hark Iruñean".\nNafarroako Gobernuak foru dekretu bidez berretsiko du orain sari hori emateko erabakia, eta maiatzaren 27an, larunbata, egingo da sari-banaketak, Oliteko Errege Jauregian. Saria eman ondoren, Kulturaren Zuzendaritza Nagusiak beren lana hedatzeko proiektua landuko du Jose Lainezekin eta Concha Martinezekin batera.\nJose Lainez eta Concha Martinez\nJose Lainezek eta Concha Martinezek sartu zuten dantza garaikidea Espainian. Aitzindariak izan ziren, eta gorputzaren eta espazioaren arteko harreman esperimental eta probokatzaile batean oinarritutako beren ikuspegi artistikoa dantza garaikideko hainbat dantzari eta sortzaile belaunaldiren inspirazio-iturri izan da.\n16 urterekin, Donostia utzi eta Amsterdamera joan ziren Jose Lainez eta Concha Martinez; han, Het Nationale Ballet konpainian jardun zuten dantzari bost urtez. Itzuli zirenean, Anexa konpainia sortu zuten (Donostia, 1970), dantza garaikideko beren lehenengo taldea; Anexarekin, proposamen artistiko berri bat erakustea lortu zuten, apurtzailea, probokatzailea eta abangoardista.\n1973an iritsi ziren Bartzelonako eszenatokietara. Hainbat hilabetez egon ziren Capsa antzokian. Jose Lainez eta Concha Martinez Bartzelonako Institut del Teatre institutuko irakasle izan ziren. Gainera, Jose Lainez Departament de Dansa Contemporania saileko koordinatzaile izan zen denboraldi batez. Urte batzuk beranduago, Iruñeko Pablo Sarasate Musika Kontserbatorioko dantzaren ataleko zuzendari izan ziren; hantxe sortu zuten Yauzkari (1980) dantza garaikideko taldea. Hainbat sari irabazi zuten konpainia harekin, eta Europan zehar ibili ziren, lan probokatzaile eta konprometituak taularatuz, ordura arte balletarekin zerikusi gutxi izan zuen musikaz lagundutako dantzekin.\nJose Lainezek eta Concha Martinezek Iruñean egin zituzten beren azken lanak, Piejuntoapie dantza konpainiarekin. 2010ean estreinatu zuten euren azken lana, Becket 5, Iruñeko Gayarre antzokian.\nEdizio honetarako proposamenak\nZortzi proposamen aurkeztu dira edizio honetarako; horietako lau Kulturaren Nafarroako Kontseiluko kideek aurkeztu dituzte: Nafarroako Bertsozale Elkartea, Iruñeko Ganbara Abesbatza, Marysa Navarro historialaria eta azkenean saria jasoko duen Jose Lainez eta Concha Martinez koreografo eta dantzari bikotea.\nGainera, Haize Berriak Musika Elkarteak Enrike Zelaia folklorista, ikertzaile eta historialaria aurkeztu zuten hautagai; Iruñeko Gaiteroak Kultura Elkarteak, berriz, Justo Lacunza arabiar, afrikar eta islamiar kulturen ikertzailea; UNESCOren Lagunen Elkarteak Pello Salaburu filologoa proposatu zuen, eta Akelarre Kultura Elkarteak, azkenik, Berri Txarrak rock taldea.\n1990ean sortu zen sari hori, eta bere helburua da kulturaren munduan garrantzitsuak diren pertsona edo erakundeen ibilbidearekiko begirunea erakustea da, arte plastikoen, musikaren, literaturaren esparruan eta beste hainbatetan dagoen jardun sortzailea ulertuz, bai eta zientziaren, teknikaren eta ikerkuntzaren esparruetakoa ere.\nOrain arte sari hori jaso dutenak dira:\n1990: Jose Goñi Gaztambide (historialaria)\n1991: Eugenio Asensio Barbarin (filologoa)\n1992: Iruñeko Orfeoia\n1993: Rafael Moneo (arkitektoa)\n1994: Francisco Yndurain (filologoa)\n1995: Julio Caro Baroja (historialaria)\n1996: Pablo Antoñana Chasco (idazlea)\n1997: Pedro Miguel Echenique (fisikaria)\n1998: Montxo Armendariz (zinemagilea)\n1999: Alvaro d'Ors (jurista)\n2000: Concepcion Garcia Gainza (historialaria)\n2001: Miguel Sanchez-Ostiz (idazlea)\n2002: Maria Bayo (sopranoa)\n2003: Juan Jose Aquerreta Maestu (margolaria)\n2004: Fernando Redon (arkitektoa)\n2005: Javier Manterola Armisen (ingeniari zibila)\n2006: Javier Tejada Palacios (fisikaria)\n2007: Pedro Iturralde Ochoa (jazz musikaria)\n2008: Alfredo Landa Areta (aktorea)\n2009: Agustin Gonzalez Acilu (musikari eta konpositorea)\n2010: Jürgen Untermann (hizkuntzalaria, filologoa eta epigrafista)\n2011: Faustino Menendez Pidal de Navascues (heraldista)\n2012: Antonio Lopez Garcia (margolaria)\n2013: Daniel Innerarity Grau (filosofoa)\n2014: Tarsicio de Azcona (historialaria)\n2015: Ramon Andres (idazlea eta musikologoa)\n2016: Ignacio Aranguren (dramaturgoa eta antzerki-zuzendaria)\n2017: Jose Lainez y Concha Martinez (koreografo eta dantzariak)


Letra larriz — Manu Robles Arangiz Fundazioa\nGeneroa Ekonomia Iritzia\nLetra larriz idatzita datorrenean oso diziplina serioa da Ekonomia. Gogoan dut oraindik zelakoa izan zen lehen gerturatzea zientzia honetara. Institutu garaian arbelean irudikatu ziguten grafiko hura, Ekonomian murgiltzeko lehen gezur handia izan zen. Erdigunean kokatuta zeuden merkatu eta enpresak, ekonomiaren eta beraz, munduaren jaun eta jabe ziren.\nAiala Elorrieta, Manu Robles-Arangiz Fundazioa (artikulu hau Argian argitaratu da)\nEnpresak aberastasunaren sortzaile ziren bitartean “familiek” beste bi eginkizun betetzen zituztela erakusten zigun irudiak; lantegientzat eskulana alde batetik, eta kontsumitzaile bestetik. Itxura batean kaltegabea zirudien grafikoaren bitartez, Ekonomiari posizio faltsu batetik begiratzen hasi gintzaizkion. Lehendabiziko egun hartatik arrakalaz betetako mundu bat eraikitzen hasi ginen.\nIkuspegi feministak ikusarazi zigun, Kapitalismoak lantegietako gizonez gain, etxeetako emakumeak ere esplotatu eta desjabetu egiten dituela\nBerriz ere urteak pasa ziren Marxek salatutako esplotazio hari beste dimentsio bat emateko. Ekonomia feministaren lehen arnasak graduko ikasketen ostean heldu zitzaizkigun, masterreko eskoletan. Ikuspegi feministak ikusarazi zigun, Kapitalismoak lantegietako gizonez gain, etxeetako emakumeak ere esplotatu eta desjabetu egiten dituela. Alegia, Marxen terminoak erabiliz,\nKapitalismoak langilea merkatuan esplotatzen duen era berean, unitate domestikoa ere esplotatu egiten duela. Eskola horietan ere hainbat irudi izan genituen lagun eta guztien artean, Iceberg itxurako hura dut gogoan. Icebergaren tontorra begi-bistan dagoen ekonomiaren esparrua da, ekonomia produktiboa. Zatirik mardulena, erabat ikusezin, urpean gordeta dagoena da eta merkatuz kanpoko ekonomiaren esparru horiek dira sakonean, Bizitza sostengatzen dutenak. Letra larriz, izan ere, Bizitzak zaintzeko gai diren ekonomiez ari gara. Kapitalismoa Bizitzaren aurka baitoa eta gatazka, Amaia Pérez Orozcoren hitzetan, Kapitala eta Bizitzaren artean dago.


Dantzan musukoa jantzita? — dantzan.eus\nHemen zaude: Hasiera › Komunitatea › Patxi Montero › Dantzan musukoa jantzita?\nDantzan musukoa jantzita?\nEz da musukoen aurkako aldarrikapena egiteko hausnarketa hau; baina dantzari eta dantza-irakasleok arduraz joka dezagun, jakinda zertan ari garen, bere ondorioak, gure agintari politikoek idatzitako arauei men itsua egin ordez. Gure haurrak (eta ez haurrak) jarduera fisikoan (dantzan) gela itxietan musukoa jantzita egoten behartuta? Segi irakurtzen...\nOsasunaren Mundu Erakundeak (OME) bere webgunean ditu argitaratuta, lehen planoan, COVID-19tik babesteko gomendioak. Tartean, dantza-praktikarako interesgarriak diren hainbat kontu. Adibidez, ez dela komeni ariketa fisikoa bitartean maskara erabiltzea (gehiago ere badaude, dantzarako interesgarriak).\nGoiena tokiko komunikabideak asteon argitaratu du: Indarrean dauden neurriek behartzen gaituzten arren, Osasunaren Mundu Erakundeak dio ariketa fisikoa egiteko ez dela komenigarria maskara eramatea. Arnasa eroso hartzeko gaitasuna murriztu dezakeela diote, eta gainera, maskara azkarrago busti daitekeela izerdiarekin; eta horrek arnasketa zaildu eta mikroorganismoak haztea eragin dezake. "Ariketa fisikoan egiten gaudenean, geure buruak babesteko garrantzitsuena da gainerako pertsonengandik gutxienez metro batera egotea", azpimarratu du.\nJarduera fisikoa egiteko musukoa jantzi behar da?\nHalaxe du jasota OMEk bere webguneko gomendioetan, galdera-erantzuna formatuan: "EZ da komeni jarduera fisikoa egitea musukoa jantzita, arnasa erosotasunez hartzeko gaitasuna oztopa dezakeelako. Horrez gain, izerdiarekin musukoak hezetasuna har dezake azkarrago, eta horrek arnasketa zaildu dezake eta mikroorganismoak ugaltzea eragin. Jarduera fisikoa bitartean babesteko, garrantzitsua zera da: beste pertsonengandik gutxienez metro bateko tartea gordetzea.\nBeste atal batean zera dio OMEk, haurrei buruz: "Ez da gomendagarria haurrek musukoa jantzita praktikatzea kirola edota jarduera fisikoa, hala nola korrika, salto egitea edo jolas-parkean jolastea, arnasketan ez dezan eragin ('dantza' ez du zehatz aipatzen, baina...). Haurrentzako gisa horretako jarduerak antolatzen direnean, garrantzitsua da gainontzeko babes-neurriak zaintzea: gutxieneko metro bateko tartea besteekiko, elkarrekin jolasean (dantzan) ari diren haur kopurua mugatzea, eta eskuak garbitzea."\nKontuan izan behar dugu beti, haur eta gaztetxoak dantzara datozenean, normalean, bost edo zortzi ordu daramatela musukoa jantzita eskoletan. Hori, gutxienez. Eta garai batean (ez dakit orain), jarduera fisikoa musukoa jantzita egiten behartzen zituztela haurrak eskoletan. Gero, dantzara etorri, eta berdinarekin tematzea... Gutxienez zer hausnartua ematen du. Agintari eta adituen ahotan erreferentziazkoa den OMEk justu kontrakoa gomendatzen du.\nBeste horrenbeste esan genezake dantza-talde edo dantza-eskoletako helduen kasuan. Lanean, eskolan, kalean, garraio publikoan... bakoitza nondik datorren arabera, erraz zortzi ordutik gora musukoaz arnasa hartzen...\nZein da gure ardura?\nOMEk dio, halako jarduera fisikoak hobe kanpoan egitea (aire librean), elkarren arteko tartea zainduta, talde txikietan, eta musukorik gabe ariketa (aerobiko) momentuetan. Gure esku dago ere esfortzu aerobiko txikia behar duten ariketak proposatzea, banakakoak (tartea ziurtatzeko) eta utzi bestelakoak beste egoera edo garai batzuetarako.\nDantza 'osasun fisiko eta psikikoagatik' aldarrikatzen ari gara, baina dantzan musukoaz egitea, badirudi ez dela praktika osasungarria. OMEk berak EZ du gomendatzen. Hortxe kontraesana. Gure ardura? Koherentziaz, zintzotasunez (geure buruekin eta geure dantza-ikasleekin), arduraz eta neurriz jokatzea. Dantza bai, baina dantza 'zer' eta dantza 'nola'. Ez dezan orokorrean kalte handiagoa eragin babes-neurriak balizko zomorroak baino...\nMusukoez ari garenez, azkenik, bada ezpada, OMEk hauxe ere aitortzen du: "Gaur egun ez dago nahikoa froga, osasuntsu dagoen jendarteak orokorrean musukoak (kirurgikoak edo bestelakoak) erabiltzearen alde edo kontra. OME aktiboki aztertzen ari da musukoak erabiltzearen gaineko datu zientifikoak, bilakaera azkarra baitute, eta etengabe eguneratzen ditu horren gaineko bere gomendioak."\nInformazio hau eta gehiago hemen: https://www.who.int/es


Zergatik ari zara euskara ikasten? : Irutxuloko Hitza\nInkesta: zergatik ari zara euskara ikasten?\n“Betidanik eduki dut gogoa euskara jakiteko, baina zail samarra da niretzat. Maisu izateko ari naiz ikasten”\nNi euskara ikasten ari naiz maisu izan nahi dudalako. Bi urte daramatzat euskara ikasten. Hala ere, euskaltegitik kanpo ez dut euskara asko erabiltzen. Nire familiakoak ez dira euskaldunak; badaukat jende euskalduna nire inguruan, baina normalean erdaraz hitz egiten dut. Betidanik eduki dut gogoa euskara jakiteko, baina zail samarra zaila da niretzat.\nYago Fuentes. (Argazkia: Mikel Elkoroberezibar Beloki)\n“Aurten hasi naiz euskara ikasten tituluak atera nahi ditudalako, baina nire lanerako ez dut behar”\nEuskara ikasten hasi naiz tituluak atera nahi ditudalako, baina nire lanerako ez dut behar. Aurten hasi naiz euskara ikasten. Lehen banekien, ikastolan ikasi genuelako. Etxean ez dugu hitz egiten, eta institutuan eta unibertsitatean galdu egin nuen, dena gaztelaniaz egiten genuelako. Nire senarra ataundarra da, eta badaki euskaraz, baina etxean ez dugu ia euskaraz hitz egiten. EGA atera nahiko nuke.\nAiora Peña. (Argazkia: Mikel Elkoroberezibar Beloki)\n“Beti ibili naiz euskara ikasten, lagunekin eta kuadrillan. Orain euskaltegian hirugarren urtea dut”\nBilbon jaio nintzen, baina beti bizi izan naiz Donostian. 40 urte daramatzat hemen bizitzen: errealzalea naiz. Beti ibili naiz euskara ikasten, lagunekin eta kuadrillan, baina orain denbora. daukat eta euskaltegian hirugarren urtea dut. Nire inguruan euskara hitz egiten duen jendea dago, eta euskaltegian ikasten dudana erabiltzeko ohitura dut.\nJoseba Adrada. (Argazkia: Mikel Elkoroberezibar Beloki)\n“Betidanik euskaraz hitz egiten eta ulertzen jakin nahi izan dut, eta denbora daukadanez orain, ikasten ari naiz”\nBetidanik euskaraz hitz egiten eta ulertzen jakin nahi izan dut, eta denbora daukadanez orain, euskara ikasten ari naiz. Aurten bosgarren urtea dut euskaltegira etortzen. Momentu honetan, pandemiarengatik nire ingurua puskatuta dago, baina ohitura dut euskara erabiltzeko. Ateratzen bazait, hitz egiten dut.\nLaura Ciriza. (Argazkia: Mikel Elkoroberezibar Beloki)\n“Orain dela hamabi urte etorri nintzen Euskal Herrira. Nire emaztea eta bere familia euskaldunak dira”\nFrantzia hegoaldekoa naiz, Tolosa [Okzitania] eta Andorra [Herrialde Katalanak] arteko herri batekoa. Orain dela hamabi urte etorri nintzen Euskal Herrira, hemen ezagutu nuen nire emaztea, eta hemen bizi naiz. Euskara ikasten duela bost urte hasi nintzen, baina urte oso batean ikasketa alde batera utzi nuen, kanpoan lan proiektu handi bat neukalako. Orain berreskuratzen ari naiz, baina kostatzen zait. Nire emaztea eta bere familia euskaldunak dira, eta Tolosan [Gipuzkoa] lan egiten dut, eta lankideak euskaldunak dira. Okzitaniera pixka bat hitz egiten dut: nire aiton-amonek hitz egiten dute. Horregatik, gaztelania ikastea oso erraza egin zait.\nNicolas Chabal. (Argazkia: Mikel Elkoroberezibar Beloki)\n“Euskaltegian 18 urterekin hasi nintzen euskara ikasten. Hala ere, beti ibili naiz ikasten, gero uzten, berrekiten…”\nEuskara menperatu nahi dut: hemen jaio nintzen eta ez dakit ondo hitz egiten. Txikitan ikasi nuen ikastolan, baina B ereduan ikasi nuen. Nire ama ez da hemengoa: andaluziarra da, eta ez daki euskaraz. Nire aita hemengoa da, baina ez zuen euskara ikasi Francoren garaian jaio zelako. Bere aita hemengoa zen, euskara zekien, baina ez zion irakatsi. Horregatik, nire etxeko giroa erdalduna da. Nire aitona hil zen nik bost urte nituenean, eta euskara ikastolan ikasi nuen. Euskaltegian 18 urterekin hasi nintzen euskara ikasten, eta orain 36 urte ditut. Hala ere, beti ibili naiz ikasten, gero uzten, berrekiten… Horrela. Lan berri bat egiten ari naiz, eta nire kideak euskaldunak dira. Orduan, pixkanaka pixkanaka saiatzen ari naiz beraiekin euskara hitz egiten.\nMaria Oiarbide. (Argazkia: Mikel Elkoroberezibar Beloki)\n“Donostiara etorri nintzenean, pentsatu nuen aukera ona zela euskara ikastea. Txikia nintzela ulertzen nuen”\nBost urte daramatzat Aieten bizitzen, baina ni bilbotarra naiz. Urte askoz kanpoan bizi izan naiz, Estatu Batuetan eta Madrilen, lanagatik. Donostiara etorri nintzenean, pentsatu nuen aukera ona zela euskara ikastea. Nire ama euskaldun zaharra da, eta baserrian bizi zen. Ni txikia nintzela, nire amak eta amamak euskaraz hitz egiten zuten. Nik ulertzen nuen, baina ezin nuen hitz egin: inoiz ez nuen erabili. Horregatik ari naiz euskara ikasten. Hala ere, ez dut amarekin euskara hitz egiten oraindik. Ez da erraza: pertsona batekin euskara hitz egiten ez baduzu, hori aldatzea oso zaila da. Euskaltegitik kanpo, saiatu naiz euskara hitz egiten, baina normalean ez dut erabili. Taberna batean bai! Hori erraza da, bi garagardorekin eta tortilla pintxo batekin.\nAitziber Lopez. (Argazkia: Mikel Elkoroberezibar Beloki)\n“Nik uste dut hemen bizi naizenez euskara ikasi behar dudala: Franco hil zenetik ari naiz euskara ikasten”\nEuskara ikasten ari naiz hemen bizi naizelako, biak batera doaz. Beraz, nik uste dut hemen bizi naizenez euskara ikasi behar dudala. Ni oso zaharra naiz, eta Franco hil zenetik ari naiz euskara ikasten. Hala ere, nire familian ez dakite euskaraz, kanpotarrak direlako. Gero, lantokian, lagunekin, kirol munduan, bizilagunak… badauzkat euskaldunak. Haurra nintzela ez nuen loturarik euskararekin: ikastola batzuk ezagutzen nituen, eta baserritar batzuk gogoratzen ditut euskaraz hitz egiten. Gaur egun, euskaltegitik kanpo euskaraz hitz egiten dut: euskara euskara bada, hitz egin behar da, hau da, ez dago mailarik. Duela gutxi barneratu dut hori, eta bide horretatik noa: jendeak nire akatsak eta trabak errespetatzen baditu, zentzu horretan jarraituko dut.\nLuis Garcia. (Argazkia: Mikel Elkoroberezibar Beloki)


Katalanak euskaldunok baino lehen ;-) | Ruben Sánchez Bakaikoa\nHasiera > gora herriak!, politika\t> Katalanak euskaldunok baino lehen ;-)\nmartxoa 13, 2012 arlotea\tUtzi iruzkina Go to comments\nAitortzen dut: ni ere, Catalunyari euskal-zilborkeriaz begiratu izan dion horietakoa naiz. Ez, ez dut katalan herriaren borroka inoiz gutxietsi, ez eta beraien askapen borrokarekiko gaizki hitz egin ere, baina egia da euskal mendietako talaiatik begira, ez dudala jakinmin asekaitzez jarraitu katalan herriaren koiuntura eta mugimendu politikoak. Mea culpa!\nHala ere, zorionez auzoko pare bat lagun katalan dauzkat eta azken urteetan maiz ohartarazi didate independentismoaren gorakadaz, ez akaso alderdi politiko edo mugimendu independentista egituratu eta indartsu batean, baina bai hainbat mugimendu txikitan, herriaren gogoan, kontsulta independentistetan… Datua hor dago: hamar urtean hirukoiztu da independentisten portzentaia eta egun nagusitzen doan joera politikoa dugu.\nBestalde, espaniar estatu mailako salvados telesaioan ikusi nuen Jordi Pujol, generalitatean hainbat urteetan lehendakari izandakoari eginiko elkarrizketa, eta nazka handia eman bazidan ere -GALen gainean erabateko justifikazioa egin eta Barrionuevorekiko estima handia adierazi zituen Pujol-ek-, independentismoan kokatzen du gaur egun bere burua, eta argi eta garbi aitortu du bilakaera hori, berak eta beste batzuek diseinaturiko autonomismoak huts egin duelako gertatu dela. Katalan herriari Pujolen ondorengoak nagusi ez diren Catalunya burujabea opa diet nik, jakina.\nAzkenik, asteburu honetan Assemblea Nacional Catalana sortu da 7.000 lagunetik gorak Palau Sant Jordi-n eginiko batzarraren ondorioz. Bertaratutakoen artean CIU, ERC, ICV, SI, CUP eta Reagrupamentekoak egon dira, bai eta Omnium Culturaleko zuzendari Muriel Casals, CIEMEN gutxiengo etniko eta nazioen nazioarteko zentroko zuzendari Aureli Argemi eta Kataluniako UGTko idazkari nagusi Josep Maria Alvarez ere. Katalunyako polizi Mossoen barruan ere, talde independentista bat ere sortu da. Pentsaezina da holakorik gaurko Euskal Herrian, ezta? Hau gutxi balitz, ANC mugimenduak 2014rako kokatu du kontsulta independentistarako urtea, Diada egunerako, eta plangintza zehatza markatu dute gainera. Batzuen zilbor-minerako, nago katalanak aurreratuko zaizkigula oraingoan (ere).\nHerri bakoitzak bere bidea, eta herriok elkarri lagundu. Pozgarria da oso guretzat Euskal Herriaren Laguna den Catalunya-n independentismoa holako osasuntsu eta ekimentsu ikustea.\nEspainol zikina! Bizitzaren misterio handi hori


Langileak bere borondatez hartutako erretiro aurreratua\n2013-03-17tik aurrera, aurreratutako erretiro mota berri hau ezartzen da; data horretatik aurrera jazotako gertaera eragileei aplikatu ahal izango zaie, LGSSren laugarren xedapen iragankorreko 5. atalean ezarritakoa aplikagarri den kasuetan izan ezik.\nKasu berezi jakinetako arauak\nGertaera eragilea/Ondorio ekonomikoak\nErretiro aurreratu mota hau hartu ahal izango dute Gizarte Segurantzaren sistemako edozein erregimenetan barne hartutako langileek, honako baldintza hauek betez gero:\nKasu bakoitzean aplikagarri den ezarritako adina baino gehienez bi urte gutxiago beteta izatea, jarduera neketsuak, toxikoak, arriskutsuak edo osasunerako kaltegarriak egiteagatik zenbait sektore profesionaletako langileek edo % 45eko edo gehiagoko edo % 65etik gorako pertsona desgaituek balia ditzaketen adin hobariak aplikagarri izan gabe.\nAltan edo altarekin parekatutako egoeran egotea.\nGutxienez honako kotizazio aldi hau bete izana egiaztatzea:\n35 urte, aparteko ordainketengatiko zati proportzionala edo 1967-01-01 baino lehenagoko kotizazio urte eta egunen ordainketa kontuan hartu gabe. Soilik ondorio horietarako, nahitaezko soldadutza aldia edo ordezko gizarte prestazioaren aldia zenbatuko da, urtebeteko gehienezko mugarekin.\nKotizazio alditik 2 urte gutxienez eskubidea sortu aurreko edo kotizatzeko betebeharra etendako unearen berehalako 15 urteen barrukoak izan behar dira, aurreratutako erretiro pentsioa alta egoera batetik edo altarekin bateragarria den egoera batetik eskuratu nahi bada, kotizatzeko betebeharrik gabe.\nNekazaritzako besteren konturako langileentzako sistema berezian barne hartutako langileen kasuan, kotizazio aldi eraginkorra egiaztatzeko (35 urte), beharrezkoa izango da kotizatutako azken 10 urteetan 6 gutxienez sistema berezi honetako jarduera eraginkorreko aldiei dagozkienak izatea. Ondorio horietarako, sistema berezi honetan ordaindutakoaren araberako langabeziagatiko prestazioak jaso izandako aldiak ere zenbatuko dira.\nLanaldi partzialean kontratatutako langileen kasuan, 35 urteko gutxieneko kotizazio aldia egiaztatzeko, 2013-08-04tik aurrera, abuztuaren 2ko 11/2013 lege Errege Dekretuan ezarritako arauak aplikatuko dira.\nBaldintza orokor eta espezifikoak egiaztatu ondoren, jasoko den pentsioaren zenbatekoak 65 urte betetakoan interesdunari bere familia egoerarengatik legokiokeen gutxieneko pentsioa baino handiagoa izan behar du. Bestela, ezin izango da aurreratutako erretiro formula hau baliatu.\nPentsioaren zenbatekoa zehazteko, kotizatutako urteen arabera eta dagokion koefiziente murriztailearen arabera dagokion portzentaje orokorra aplikatzen zaio oinarri arautzaileari.\nOndoriozko zenbatekoa murriztu egingo da gertaera eragilearen unean langileari kasu bakoitzean aplikagarri den erretiroa hartzeko legezko adina betetzeko falta zaion hiruhileko edo hiruhileko zati bakoitzeko honako koefizienteak aplikatuz, egiaztatutako kotizazio aldiaren arabera:\n100eko 2ko koefizientea, hiruhileko bakoitzeko, 38 urte eta 6 hilabetetik beherako kotizazio aldia egiaztatzen bada.\n100eko 1,875eko koefizientea, hiruhileko bakoitzeko, 38 urte eta 6 hilabeteko edo gehiagoko eta 41 urte eta 6 hilabetetik beherako kotizazio aldia egiaztatzen bada.\n100eko 1,750eko koefizientea, hiruhileko bakoitzeko, 41 urte eta 6 hilabeteko edo gehiagoko eta 44 urte eta 6 hilabetetik beherako kotizazio aldia egiaztatzen bada.\n100eko 1,625eko koefizientea, hiruhileko bakoitzeko, 44 urte eta 6 hilabeteko edo gehiagoko kotizazio aldia egiaztatzen bada.\nErretiroa hartzeko legezko adina zehazteko soil-soilik, gertaera eragilearen datatik kasu bakoitzean aplikagarri den erretiroa hartzeko legezko adina bete arteko epean kotizatzen jarraituz gero langileari egokituko litzaiokeena izango da.\nKotizazio aldiak zenbatzeko, aldi osoak hartuko dira, zati bat aldiarekin parekatu gabe.\nAipatu koefiziente murriztaileak aplikatu ondoren, pentsioaren ondoriozko zenbatekoa ezin izango da pentsioaren gehienezko muga, aurreratutako hiruhileko bakoitzeko edo hiruhileko zati bakoitzeko, 100eko 0,50 murriztearen ondoriozko zenbatekoa baino handiagoa izan.\nAurreko atalean aipaturiko 100eko 0,50eko koefizientea ez da aplikagarri izango honako kasu hauetan:\nGizarte Segurantzaren Lege Orokorreko laugarren xedapen iragankorreko 1. ataleko 2. arauan ezarritakoaren arabera gertatutako erretiroen kasuan.\nAurreratutako erretiroen kasuan, bereziki neketsuak, toxikoak, arriskutsuak edo osasunerako kaltegarriak diren lanak egitea dakarten talde edo jarduera profesionalei dagokienez, edo minusbaliotasuna duten pertsonei dagokienez.